
Mums jārunā par rasismu. Un mums jārīkojas. Vienmēr ir iespējams mainīt virzienu, ja ir 
vēlme to darīt. Esmu gandarīta dzīvot sabiedrībā, kas nosoda rasismu. Bet mums nevajadzētu 
pie tā apstāties. Mūsu Eiropas Savienības moto ir: “Vienoti dažādībā”. Mūsu uzdevums ir 
attaisnot šajos vārdos ietvertās cerības un iedzīvināt tos. 


Komisijas priekšsēdētāja fon der Leiena (runa Eiropas Parlamentā, 2020. gada 17. jūnijs). 


1. Ievads: būt *Vienotiem dažādībā” 


Eiropas Savienībā (ES) ir aizliegta diskriminācija rasu vai etniskās piederības dēļ!. Tomēr 
šāda diskriminācija joprojām mūsu sabiedrībā pastāv. Nepietiek ar to, ka esam pret rasismu. 
Mums ir aktīvi jācīnās pret to. 


Rasisms” nodara kaitējumu sabiedrībai daudzos un dažādos veidos. Konkrētāk rasisms 
nozīmē, ka daudzi cilvēki, kas dzīvo Eiropā, saskaras ar diskrimināciju, kas ietekmē viņu 
cilvēka cieņu, izredzes dzīvē, labklājību un labjutību, kā arī bieži vien arī viņu personisko 
drošību. Diskriminācija nozīmē arī to, ka netiek ievērotas ES vērtības. Ikvienam Eiropas 
Savienībā vajadzētu būt iespējai izmantot savas pamattiesības un brīvības, kā arī vienlīdzīgas 
līdzdalības iespēju sabiedrības dzīvē neatkarīgi no rasu vai etniskās piederības*. Mūsu 
sociālais, politiskais un ekonomiskais spēks izriet no mūsu vienotības dažādībā — rasisms 
novājina mūs visus. ES var darīt vairāk un tai ir jādara vairāk, lai nodrošinātu vienlīdzīgu 
attieksmi un vienlīdzību visiem. 


Tagad ir laiks novērtēt situāciju. Vairāk nekā puse eiropiešu uzskata, ka šāda diskriminācija 
viņu valstī ir plaši izplatīta”. Nedrīkst ignorēt konfliktu starp mūsu līdztiesības vērtībām un 
iesakņotā rasisma realitāti: globālā kustība “Melnādaino cilvēku dzīvība ir svarīga” (Black 
Lives Matter) ir kalpojusi kā spilgts atgādinājums. Ir pienācis laiks atzīt rasisma un rasu 
diskriminācijas izplatību un vērsties pret to, apsvērt, ko mēs varam darīt, iesaistoties vietējā, 
valsts, ES un starptautiskā līmenī. ES pamatā ir dažādība un plurālisma, iecietības un 
nediskriminēšanas sabiedrības veicināšana: mums jārīkojas ne tikai tāpēc, ka tas ir mūsu 
pienākums, bet arī tāpēc, lai paliktu uzticīgi mūsu vērtībām. Vērtību ievērošana sākas pašu 
mājās, mūsu iestādē. Komisija veiks pasākumus, lai ievērojami dažādotu savu darbinieku 
sastāvu un nodrošinātu, ka visi var vienlīdz pilnveidoties un dot ieguldījumu darba vidē. 


Rasisms izpaužas dažādos veidos. Atklātas individuālā rasisma un rasu diskriminācijas 
izpausmes ir visspilgtākās. Pārāk bieži par diskriminācijas iemeslu kļūst rasu vai etniskā 
piederība — Covid-19 pandēmija un teroristu uzbrukumi ir tikai nesenākie gadījumi, kad vaina 
ir netaisnīgi uzvelta cilvēkiem ar rasu vai etnisko piederību minoritātei. Āzijas un Āfrikas 
izcelsmes cilvēki, musulmaņi, ebreji un romi ir cietuši no neiecietības. Tomēr tikpat postoši 
var būt arī citi mazāk viennozīmīgi rasisma un rasu diskriminācijas veidi, piemēram, tādi, 


Tieša un netieša diskriminācija rasu vai etniskās piederības dēļ ir definēta 2. pantā Padomes 2000. gada 
29. jūnija Direktīvā 2000/43/EK, ar ko ievieš vienādas attieksmes principu pret personām neatkarīgi no rasu 
vai etniskās piederības (Rasu vienlīdzības direktīva). 

Eiropas Padomes iestāde Eiropas Komisija pret rasismu un neiecietību uzskata, ka rasisms “ir pārliecība, ka 
tāds iemesls kā “rase”, ādas krāsa, valoda, reliģija, valstspiederība vai valstiskā vai etniskā piederība attaisno 
necieņu pret personu vai personu grupu vai personas vai personu grupas pārākuma jēdzienu”. 

Termina "rases piederība” lietošana nenozīmē, ka tiek pieņemtas teorijas, ar kuru palīdzību notiek 
mēģinājumi noteikt atsevišķu cilvēku rasu pastāvēšanu. 

Attiecībā uz etniskās piederības jēdzienu sk. spriedumu, 2015. gada 16. jūlijs, CHEZ Razpredelenie 
Bulgaria, C-83/14, EU:C:2015:480, 46. punkts. 

5 Eirobarometrs (2019); diskriminācija ES. 


kuru pamatā ir neapzināti aizspriedumi. Rasistiska un diskriminējoša rīcība var būt 
iesakņojusies sociālajās, finanšu un politiskajās institūcijās, ietekmējot varas sviras un 
politikas veidošanu. Ar šo strukturālo rasismu tiek saglabāti šķēršļi, kas pilsoņiem radīti tikai 
viņu rasu vai etniskās piederības dēļ. Katru dienu rasisma skartie cilvēki var uz savas ādas 
sajust, kā tas ietekmē viņu piekļuvi darbavietām, veselības aprūpei, mājokļiem, finansējumam 
vai izglītībai, kā arī kā vardarbības gadījumus. 


Pastāv dažādi rasisma veidi — rasisms pret melnādainajiem cilvēkiem, neiecietība pret 
čigāniem, antisemītisms un pret Āzijas izcelsmes cilvēkiem vērsts rasisms; tas saistīts ar 
reliģiju vai pārliecību tādos gadījumos kā naids pret musulmaņiem. Visiem ir kopīga realitāte, 
ka personas vērtību mazina uz aizspriedumiem balstīti stereotipi. Papildus reliģijai vai 
pārliecībai rasisms var būt sasaistīts arī ar diskrimināciju un naidu citu iemeslu dēļ, tostarp 
dzimuma, seksuālās orientācijas, vecuma un invaliditātes dēļ, vai ar diskrimināciju un naidu 
pret migrantiem. Tas ir jāņem vērā, izmantojot intersekcionālo* pieeju. 


ES ir ieviesti tiesību instrumenti un visaptveroša politika patiesas Savienības, kurā valda 
līdztiesība, izveidei. Tas tagad tiek pastiprināts konkrētās līdztiesības jomās”. Komisija 
papildinās šos tematiskos centienus, nākot klajā ar visaptverošu stratēģiju, lai nodrošinātu, ka 
ES Pamattiesību harta tiek efektīvi piemērota dalībvalstīs un ka hartā noteiktās tiesības, 
tostarp vienlīdzība un nediskriminēšana, ir īstenojamas visiem. 


Šajā rīcības plānā ir paredzēta virkne pasākumu, lai pastiprinātu rīcību, palīdzētu sadzirdēt 
cilvēkus ar rases vai etnisko piederību minoritātei un apvienotu visu līmeņu dalībniekus 


kopīgos centienos efektīvāk risināt rasisma problēmu un veidot dzīvi bez rasisma un 
diskriminācijas visiem. 


2. Rasisms individuālā līmenī — cilvēkiem un sabiedrībai nodarītā 
kaitējuma novēršana 


CILVĒKI GALVENOKĀRT JUTAS DISKRIMINĒTI SAVAS : 
ETNISKĀS PIEDERĪBAS DĒĻ ATTIECĪBĀ UZ PIEKĻUVI ; 

Avots: FRA (2017a), Second European Union Minorities and Discrimination Survey — main results. 


6 Saskaņā ar Līguma par Eiropas Savienības darbību (LESD) 10. pantu, “nosakot un īstenojot savu politiku un 


darbības, Savienība tiecas apkarot diskrimināciju dzimuma, rases vai etniskās izcelsmes, reliģijas vai 
pārliecības, invaliditātes, vecuma vai dzimumorientācijas dēļ”. Eiropas Dzimumu līdztiesības institūts 
*intersekcionalitāti” definē kā "analītisku rīku, kas palīdz pētīt, izprast un reaģēt uz veidiem, kādos dzimums 
un dzimte ir savstarpēji saistīti ar citām personiskām īpašībām/identitātēm un kā šī savstarpējā saistība 
ietekmē unikālus diskriminācijas gadījumus”. Šī definīcija attiecas arī uz jebkāda veida diskrimināciju. 

Tas ietver paziņojumu Savienība, kurā valda līdztiesība: dzimumu līdztiesības stratēģija 2020.-2025. gadam 
(COM(2020) 152 final), kā arī mērķtiecīgas pieejas attiecībā uz romiem un LGBT1+ līdztiesību (sekos šā 
gada rudenī). Turklāt ir plānots ES rīcības plāns integrācijai un iekļaušanai 2020. gadam un jauna stratēģija 
personu ar invaliditāti tiesību jomā 2021. gadam, kā arī darbs antisemītisma apkarošanas jomā. 


ES Pamattiesību aģentūra (FRA) ir veikusi dažādus apsekojumus kas liecina par augstu 
diskriminācijas līmeni ES*. Apsekojumos arī tika noteiktas tās dzīves jomas, kurās rasu 
diskriminācija ir jūtama visvairāk. 

Diskriminācija darba tirgū rada bažas, tai izpaužoties ne tikai darba meklējumos, bet arī darbā, jo 22 
% respondentu jūtas diskriminēti etniskās vai imigrantu izcelsmes dēļ. 


Mēģinot īrēt vai iegādāties dzīvokli vai māju, personas tika diskriminētas sava vārda (44 %), ādas 
krāsas vai fiziskā izskata (40 %) un pilsonības (22 %) dēļ. Attiecībā uz piekļuvi precēm un 
pakalpojumiem (valsts pārvalde, sabiedriskais transports, veikali, restorāni utt.) romi (28 %) un 
Ziemeļāfrikas izcelsmes cilvēki (27 %) saskārās ar visaugstāko diskriminācijas līmeni. Rasu 
diskriminācija veselības aprūpē bija mazāk izplatīta (pagājušajā gadā 3 %), tomēr ar lielām 
atšķirībām starp dažādām grupām: vislielākā diskriminācija bija romu vidū (8 %), kuriem arī ir 
mazāks paredzamais mūža ilgums salīdzinājumā ar pārējiem iedzīvotājiem. 


Apsekojumu dati arī liecina, ka rasu apsvērumi ietekmē iespējamību, ka personas apturēs policija. 
No 14 % aptaujāto, kuri teica, ka pagājušajā gadā viņus ir apturējusi policija, 40 % uzskatīja, ka 
pēdējo reizi tas ir noticis viņu etniskās vai imigrantu izcelsmes dēļ. 


Kopumā 3 % respondentu norādīja, ka pēdējā gadā ir saskārušies ar rasistisku vardarbību, un vēl 24 
% šajā laikposmā piedzīvoja rasistiskus aizskārumus”. Gandrīz puse (47 %) ebreju respondentu 
pauda bažas par to, ka varētu kļūt par antisemītisku verbālu apvainojumu vai aizskārumu upuriem, 
savukārt vairāk nekā trešdaļa (40 %) ir noraizējušies par fizisku uzbrukumu sabiedriskās vietās". 
Tomēr bieži vien nemaz netiek ziņots par naida motivētu vardarbību un aizskaršanu. FRA 
apsekojumu dati par Āfrikas izcelsmes cilvēkiem, piemēram, liecina, ka gandrīz divas trešdaļas (64 
%) rasistiskas vardarbības upuru nav ziņojuši policijai, citai organizācijai vai dienestam par nesenāko 
incidentu, ar ko viņi saskārušies!'. 


2.1. Rasisma un rasu diskriminācijas apkarošana, izmantojot tiesību aktus: 
pārskatīšana un rīcība 


Šodien rīcība diskriminācijas, rasisma, ksenofobijas un citu neiecietības veidu apkarošanai 
Eiropas līmenī balstās uz iedibinātu ES tiesisko regulējumu. Tā pamatā ir vairāki Līgumu 
noteikumi!”, kā arī vispārējie nediskriminēšanas un vienlīdzības principi, kas atkārtoti 
apstiprināti arī ES Pamattiesību hartā!*. 


Lai gan rasisma apkarošanai ir nepieciešama apņēmīga rīcība daudzās jomās, tiesību aktu 
sniegtā aizsardzība ir ļoti svarīga. Lai izveidotu visaptverošu sistēmu aizsardzībai pret 
diskrimināciju, pirmkārt un galvenokārt ir efektīvi jāpanāk tiesiskā regulējuma izpilde, lai 
nodrošinātu, ka praksē tiek ievērotas individuālās tiesības un pienākumi. Tas nozīmē arī to, 
ka jānodrošina, lai šajā aizsardzībā nebūtu trūkumu. Nesenie notikumi, kas liecina par 
rasistisku spriedzi, ir raisījuši bažas, ka tiesiskā aizsardzība pret rasu vai etnisku 


Ierāmējumā norādītie skaitļi pamatojas uz šādiem FRA apsekojumiem: Second European Union Minorities 
and Discrimination Survey — main results (2017); Second European Union Minorities and Discrimination 
Survey. Muslims — Selected findings (2017); Antisemītisma pieredze un uztvere — Otrais pētījums par 
diskrimināciju un naida noziegumiem pret ebrejiem Eiropas Savienībā (2018); Eiropas Savienības 
minoritāšu un diskriminācijas otrais apsekojums — Rezultātu izlase par romiem (2016); Being Black in the 
EU (2018). 

FRA: Second European Union Minorities and Discrimination Survey — main results (2017). 

FRA: Antisemītisma pieredze un uztvere — Otrais pētījums par diskrimināciju un naida noziegumiem pret 
ebrejiem Eiropas Savienībā (2018). 

FRA: Being Black in the EU (2018). 

Līguma par Eiropas Savienību (LES) 2. un 10. pants, LESD 19. pants un 67. panta 3. punkts. 

Jo īpaši 20. un 21. pants. 


diskrimināciju netiek efektīvi īstenota. Tas ir saistīts arī ar bažām par attiecībām starp 
tiesībaizsardzības iestādēm un minoritātēm (sk. 2.2. iedaļu). 


Komisija veiks spēkā esošā tiesiskā regulējuma visaptverošu novērtējumu, lai noteiktu, kā 
uzlabot īstenošanu, un to, vai tas joprojām atbilst paredzētajam mērķim un vai ir jānovērš 
trūkumi. Šā novērtējuma pamatā būs ES tiesību aktu transponēšanas un īstenošanas pastāvīgā 
uzraudzība, jo īpaši regulārais dialogs ar dalībvalstīm un gaidāmais ziņojums par Rasu 
vienlīdzības direktīvas īstenošanu. Ieinteresēto personu atsauksmes, jo īpaši tās, kurās paustas 
rasisma un rasu diskriminācijas skarto personu bažas, arī būs būtiskas, lai noteiktu, kas ir 
jāmaina, lai maksimāli vairotu ES rīcības apjomu un ietekmi. 


Rasu vienlīdzības direktīva un līdztiesības iestādes 


Rasu vienlīdzības direktīva! vairāk nekā divdesmit gadus ir veidojusi tiesisko aizsardzību 
pret diskrimināciju rasu vai etniskās piederības dēļ. Tā aizliedz tiešu un netiešu 
diskrimināciju rasu vai etniskās piederības dēļ tādās jomās kā nodarbinātība un profesija, 
izglītība, sociālā aizsardzība, tostarp veselības aprūpe, sociālās priekšrocības, kā arī piekļuve 
precēm un pakalpojumiem, kas pieejami sabiedrībai, tostarp mājokļiem, un to nodrošināšana. 
Pēdējos gados Komisija ir pastiprinājusi tās īstenošanas uzraudzību. Īpaša uzmanība tika 
pievērsta romu bērnu diskriminācijai izglītībā. Komisija 2021. gadā ziņos par direktīvas 
piemērošanu!” un līdz 2022. gadam veiks turpmākus pasākumus, izmantojot iespējamos 
tiesību aktus. Ziņojumā tiks izvērtēta pieredze, kas gūta, īstenojot direktīvu, un identificēti 
visi trūkumi; viena no jomām, kas jāaplūko īpaši saistībā ar iespējamiem jauniem tiesību 
aktiem, ir tiesībaizsardzība!*. Ziņojums arī palīdzēs iegūt informāciju turpmākai rīcībai, lai 
par prioritārām noteiktu pārkāpumu procedūras, kurām ir būtiska ietekme. 


Direktīvā noteikts, ka visām dalībvalstīm jāizraugās iestāde, kas sniegtu neatkarīgu palīdzību 
diskriminācijas upuriem, veicinātu vienlīdzību, veiktu neatkarīgus apsekojumus un izdotu 
neatkarīgus ziņojumus un ieteikumus. Šīm līdztiesības iestādēm ir būtiska nozīme, lai 
nodrošinātu, ka indivīdi un grupas, kas saskaras ar diskrimināciju, var pilnībā izmantot savas 
tiesības; tām būtu jāspēj efektīvi veikt uzdevumus, kas tām uzticēti saskaņā ar ES tiesību 
aktiem. Tomēr ES tiesību aktos dalībvalstīm ir atstāta rīcības brīvība attiecībā uz līdztiesības 
iestāžu pilnvarām un darbību. Tas rada būtiskas atšķirības starp valstu līdztiesības iestādēm, 
ko Komisija centās mazināt 2018. gadā ieteikumā par līdztiesības iestāžu standartiem”. 
Līdztiesības iestāžu loma un neatkarība, kā arī iespējamā vajadzība pēc jauniem tiesību 
aktiem, lai stiprinātu šo iestāžu lomu, būs svarīgs temats 2021. gada ziņojumā. 


Komisija arī mudina dalībvalstis atvieglot stratēģisku tiesvedību! valsts līmenī saskaņā ar 
Komisijas ieteikumu par līdztiesības iestāžu standartiem un saskaņā ar valsts procesuālajiem 
noteikumiem. Stratēģiskā tiesvedība ir būtiska, lai palielinātu sabiedrības informētību un 
veicinātu cilvēktiesību skaidrošanu un aizsardzību. 


Pašlaik tie ES tiesību akti diskriminācijas novēršanas jomā, kas neattiecas uz nodarbinātību, 
profesionālo apmācību un arodmācībām, attiecas tikai uz dzimumu un rasu vai etnisko 


14 Padomes Direktīva 2000/43/EK. 

Šis ziņojums tiks iesniegts kopā ar ziņojumu par Padomes Direktīvu 2000/78/EK (2000. gada 
27. novembris), ar ko nosaka kopēju sistēmu vienlīdzīgai attieksmei pret nodarbinātību un profesiju. 

Sk. 2.2. sadaļu par tiesībaizsardzības iestāžu veikto diskriminācijas apkarošanu. 

17 Komisijas Ieteikums (ES) 2018/951 (2018. gada 22. jūnijs) par līdztiesības iestāžu standartiem. 

Stratēģiskā tiesvedība tiek izmantota, lai izvēlētos piemērotas lietas (“testa lietas”), ar kurām vērsties tiesā, 
lai panāktu konkrētu iznākumu. Mērķis ir panākt, lai šīm tiesvedībām būtu plašāka pozitīva ietekme uz 
tiesību aktu un politikas attīstību, kā arī lai radītu precedentu iznākumam līdzīgās lietās. 


piederību”. Trūkst horizontālas pieejas, kas aptvertu visus diskriminācijas veidus. Lai 
novērstu nepilnības aizsardzībā pret jebkāda veida diskrimināciju, Komisija turpinās veicināt 
virzību uz vajadzīgo vienprātību Padomē, lai pieņemtu 2008. gada priekšlikumu par 
vienlīdzīgas attieksmes principa īstenošanu neatkarīgi no reliģijas vai pārliecības, 
invaliditātes, vecuma vai dzimumorientācijas””. 


Pamatlēmums par cīņu pret rasismu un ksenofobiju un citi juridiski līdzekļi cīņā pret 
rasismu 


Pamatlēmuma par krimināltiesību izmantošanu cīņā pret rasismu un ksenofobiju”! 
mērķis ir nodrošināt, ka nopietnas rasisma un ksenofobijas izpausmes ir sodāmas ar 
efektīviem, samērīgiem un preventīviem kriminālsodiem visā ES. Šā instrumenta efektīvai 
īstenošanai ir būtiska nozīme, lai nodrošinātu, ka naida runa un naida noziegumi tiek efektīvi 
krimināli sodīti un ka noziegumos cietušie tiek atzīti un viņiem tiek nodrošināti efektīvi 
tiesiskās aizsardzības līdzekļi. Pamatlēmumu papildina Cietušo tiesību direktīva””, kuras 
mērķis cita starpā ir nodrošināt taisnīgumu, aizsardzību un atbalstu cietušajiem no naida 
noziegumiem un naida runas. 


Kopš 2014. gada? Komisija ir uzraudzījusi pamatlēmuma transponēšanu ES dalībvalstu 
tiesību sistēmās. Pastāv nopietnas bažas par to, cik lielā mērā valstu kriminālkodeksos ir 
pareizi noteikta kriminālatbildība par naida runu un naida noziegumiem. Komisija prioritārā 
kārtā veiks visaptverošus centienus, lai nodrošinātu pilnīgu un pareizu pamatlēmuma 
transponēšanu un īstenošanu visā ES, jo īpaši gadījumos, kad naida runas definīcija vai 
kriminālatbildības noteikšana par naida noziegumiem nav pareizi transponēta valsts tiesību 
aktos, un vajadzības gadījumā sāks pārkāpuma procedūras. 


Rasisms ir pieredzēts arī tiešsaistē. Pamatlēmumā prasīts, ka dalībvalstīm ir jānosaka 
kriminālatbildība par sabiedrības kūdīšanu uz vardarbību vai naidu rases, ādas krāsas, 
reliģijas, izcelsmes, nacionālās, rasu vai etniskās piederības dēļ, tostarp, ja darbības veiktas 
tiešsaistē. Tomēr joprojām turpina pieaugt nelikumīgu naidu runu daudzums tiešsaistē, un 
rasistiska naida runa ir izplatīta parādība”*. Pirms četriem gadiem Komisija ierosināja Rīcības 
kodeksu cīņai pret nelikumīgiem naidīgiem izteikumiem tiešsaistē, un informācijas 
tehnoloģiju (IT) platformas brīvprātīgi apņēmās pārskatīt un vajadzības gadījumā dzēst 


Padomes Direktīva 2000/43/EK (2000. gada 29. jūnijs), ar ko ievieš vienādas attieksmes principu pret 
personām neatkarīgi no rasu vai etniskās piederības; Padomes Direktīva 2004/113/EK (2004. gada 13. 
decembris), ar kuru īsteno principu, kas paredz vienlīdzīgu attieksmi pret vīriešiem un sievietēm, attiecībā uz 
pieeju precēm un pakalpojumiem, preču piegādi un pakalpojumu sniegšanu. 

20 COM(2008) 426, galīgā redakcija. 

21 Padomes Pamatlēmums 2008/913/TI (2008. gada 28. novembris) par krimināltiesību izmantošanu cīņā pret 
noteiktiem rasisma un ksenofobijas veidiem un izpausmēm. Tas nozīmē, ka dalībvalstīm ir jānosaka 
kriminālatbildība par sabiedrības kūdīšanu uz vardarbību vai naidu rases, ādas krāsas, reliģijas, izcelsmes, 
nacionālās vai etniskās piederības dēļ (tostarp tiešsaistē). 

Direktīvā 2012/29/ES noteikts, ka dalībvalstīm jānodrošina taisnīga un nediskriminējoša attieksme pret 
noziegumos cietušajiem, īpašu uzmanību pievēršot tādos noziegumos cietušajiem, kas izdarīti aizspriedumu 
vai diskriminējošu motīvu dēļ. Attiecībā uz saikni starp Cietušo tiesību direktīvu un aizsardzību pret naida 
noziegumiem sk. 2017. gada dokumentu par galvenajiem principiem cietušo atbalstam; 
http://ec.europa.eu/newsroom/just/document.cfm?doc_id=48874 

Komisija 2014. gada 1. decembrī ieguva pilnvaras pārraudzīt pamatlēmumu, tostarp šā instrumenta, 
transponēšanu dalībvalstīs. Sk. arī Komisijas 2014. gada ziņojumu Eiropas Parlamentam un Padomei par 
Padomes Pamatlēmuma 2008/913/TI par krimināltiesību izmantošanu cīņā pret noteiktiem rasisma un 
ksenofobijas veidiem un izpausmēm īstenošanu (COM (2014) 27 final). 

Eirobarometra aptauja 2016. gadā parādīja, ka gandrīz puse no cilvēkiem, kas piedalās tiešsaistes diskusijās, 
naida un draudu dēļ vilcinās iesaistīties tiešsaistes debatēs: https://ec.europa.eu/digital-single- 
market/en/news/media-pluralism-and-democracy-special-eurobarometer-452 

nelikumīgu naidīgu izteikumu saturu”. Lai gan rīcības kodeksa piektais novērtējums liecina, 
ka ir panākts ievērojams progress naidīgu izteikumu izskaušanā tiešsaistē”, platformām 
joprojām ir jāuzlabo pārredzamība un atgriezeniskā saite ar lietotājiem. Komisija turpinās 
sadarboties ar IT uzņēmumiem un paplašināt šos centienus, tos attiecinot arī uz citām sociālo 
plašsaziņas līdzekļu platformām, tostarp tām, kuras galvenokārt izmanto bērni un pusaudži, 
kā arī turpinās veicināt praktiskus pasākumus, lai apkarotu naidīgus izteikumus tiešsaistē un 
veicinātu dažādības pieņemšanu. 


Nākamais pasākums tiks veikts ar digitālo pakalpojumu tiesību aktu, ar ko tiks palielināti 
un saskaņoti tiešsaistes platformu un informācijas pakalpojumu sniedzēju pienākumi un 
pastiprināta platformu satura politikas pārraudzība ES”. Apsveramie risinājumi ietver 
pienākumus ieviest paziņošanas un rīcības sistēmas, kā arī ziņošanas un pārredzamības 
pienākumus, saskaņā ar kuriem platformām ir jāsniedz informācija par to, kā tās vēršas pret 
nelikumīgu saturu, tostarp nelikumīgām naida runām. Tas ne tikai veicinātu satura 
moderācijas politiku, kas aizsargā vārda brīvību tiešsaistē, bet arī nodrošinātu pamatu datu 
vākšanai par rasistisku naida runu apmēru un veidiem tiešsaistē, palīdzot pilsoniskajai 
sabiedrībai un politikas veidotājiem formulēt politiku, kas efektīvi vērsta pret rasismu. 


ES Interneta foruma paspārnē Komisija sadarbojas ar dalībvalstīm un interneta uzņēmumiem, 
lai izveidotu tādu atsauces sarakstu ar aizliegtiem vardarbīga ekstrēmisma simboliem un 
grupām, kas jāizmanto brīvprātīgi, lai iekļautu savā satura moderācijas politikā. Ar to 
paredzēts iepazīstināt ES Interneta foruma ministru sanāksmē 2020. gada decembrī. 


Audiovizuālo mediju pakalpojumu direktīvā” ir noteiktas prasības audiovizuālo mediju 


pakalpojumu un video koplietošanas platformu lietotāju aizsardzībai pret kūdīšanu uz 
vardarbību vai naidu, kā arī pret diskriminējošiem audiovizuāliem komercpaziņojumiem. Tā 
arī uzliek par pienākumu video koplietošanas platformām veikt atbilstošus pasākumus, lai 
aizsargātu lietotājus no rasistiska un ksenofobiska satura. 


Būtu jāuzsver, ka visos pasākumos, kas ierobežo tiesības uz vārda brīvību, attiecīgā gadījumā 
ir jāievēro Pamattiesību hartas 11. un 52. pantā noteiktās prasības un dalībvalstu 
konstitucionālās tradīcijas. 


Komisija: 

- zZiņos par Rasu vienlīdzības direktīvas īstenošanu 2021. gadā; 

- līdz 2022. gadam iesniegs visus tiesību aktus, kas vajadzīgi, lai novērstu trūkumus, 
tostarp stiprinātu līdztiesības iestāžu lomu un neatkarību; 

- nodrošinās Pamatlēmuma par cīņu pret rasismu un ksenofobiju pilnīgu un pareizu 
transponēšanu un īstenošanu visā ES, tostarp izmantojot pārkāpuma procedūras. 


Komisija mudina dalībvalstis: 


25 Pieredze, kas gūta saistībā ar rīcības kodeksu, palīdzēja Komisijai darbā pie 2018. gada 1. marta Ieteikuma par 
pasākumiem efektīvai cīņai pret nelikumīgu saturu tiešsaistē (C (2018) 1177). 

Saskaņā ar jaunākā uzraudzības pasākuma rezultātiem, ko Komisija publicēja 2020. gada jūnijā, IT 
uzņēmumi 24 stundu laikā novērtē 90 % no iezīmēta satura un dzēš 71 % no satura, ko uzskata par 
nelikumīgiem naidīgiem izteikumiem. Sīkāka informācija, tostarp naida, par ko ziņots, iemesli, ir pieejami 
šādā tīmekļa vietnē: https://ec.europa.eu/info/sites/info/files/codeofconduct_2020 factsheet_12.pdf 
Paziņojums Eiropas digitālās nākotnes veidošana - COM(2020) 67. 

Direktīva (ES) 2018/1808 (2018. gada 14. novembris), ar ko, ņemot vērā mainīgos tirgus apstākļus, groza 
Direktīvu 2010/13/ES par to, lai koordinētu dažus dalībvalstu normatīvajos un administratīvajos aktos 
paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu 
direktīva). Direktīva veicina kopregulēšanas un pašregulēšanas izmantošanu, ciktāl to pieļauj dalībvalstu 
tiesību sistēmas. 

- nodrošināt ES tiesību aktu pilnīgu transponēšanu un pareizu piemērošanu dalībvalstīs; 

- strauji panākt vienošanos par Komisijas 2008. gada priekšlikumu par vienlīdzīgas 
attieksmes principa īstenošanu neatkarīgi no reliģijas vai pārliecības, invaliditātes, 
vecuma vai dzimumorientācijas. 


2.2. Pasākumi ārpus ES tiesību aktiem — darīt vairāk, lai risinātu rasisma problēmu 
ikdienas dzīvē 


Tiesībaizsardzības iestāžu veiktā diskriminācijas apkarošana 


Efektīva policijas darbība un pamattiesību ievērošana papildina viena otru. Tiesībaizsardzības 
iestādēm ir vislielākā nozīme, lai nodrošinātu, ka tiesību akti tiek ievēroti un ka tiek garantēta 
drošība. Cīņā pret rasismu ir svarīgi atzīt dažādību un nodrošināt taisnīgu tiesībaizsardzību. 
Tomēr ziņojumi par diskrimināciju ir seni: FRA savos pētījumos” ir iekļāvusi nelikumīgu 
profilēšanu un policijas darbības. Šāda diskriminācija var iedragāt uzticēšanos iestādēm un 
radīt citus negatīvus rezultātus, piemēram, nepietiekamu ziņošanu par noziegumiem un 
pretestību valsts iestādēm. 


ES aģentūras, piemēram, FRA un Tiesībaizsardzības apmācības aģentūra (CEPOL), jau ir 
devušas ievērojamus resursus”, lai uzlabotu dalībvalstu spēju nodrošināt, ka valsts dalībnieki 


ievēro pamattiesības un principus, jo īpaši nediskriminēšanas jomā. Arī starptautiskās 
organizācijas?! ir veicinājušas šā mērķa sasniegšanu. 


Tiesībaizsardzības amatpersonas parasti un likumīgi izmanto profilēšanu, lai novērstu 
noziedzīgus nodarījumus, izmeklētu tos un sauktu pie atbildības par tiem. Tomēr profilēšana, 
kas izraisa diskrimināciju”, pamatojoties uz īpašu kategoriju personas datiem, piemēram, 
datiem, kas atklāj rasu vai etnisko piederību, ir nelikumīga**. Eiropas Padomes iestāde 


Eiropas Komisija pret rasismu un neiecietību (ECRI) 2020. gada jūlijā īpaši brīdināja pret 
rasu profilēšanu”*. 


Ar augsta līmeņa grupas rasisma, ksenofobijas un citu neiecietības veidu apkarošanas 
jautājumos starpniecību Komisija atbalstīs dalībvalstis, lai novērstu diskriminējošu attieksmi 


tiesībaizsardzības jomā, attīstītu vajadzīgās prasmes naida noziegumu izmeklēšanai un 


kriminālvajāšanai par tiem un nodrošinātu taisnīgu un pienācīgu attieksmi pret cietušajiem”. 


Tas ietvers galveno trūkumu un vajadzību apzināšanu ES dalībvalstīs un apmācības 


29 Second European Union Minorities and Discrimination Survey — main results (2017). 

30 Sk., piemēram, pārskatu par resursiem un iniciatīvām naida noziegumu apkarošanas apmācības programmu 
atbalstam ES dalībvalstīs, kas pieejams: http://ec.europa.eu/newsroom/document.cfm?doc_id=43147 

Eiropas Padome; EDSO Demokrātisku iestāžu un cilvēktiesību birojs. 

"Profilēšana” ietver cilvēku iedalīšanu kategorijās pēc viņu (uztvertajām) personiskajām pazīmēm, kas var 
ietvert rasu vai etnisko piederību, ādas krāsu, reliģiju vai valstspiederību. Lai gan policijas darbinieki var 
ņemt vērā šādas pazīmes, apturot indivīdu, viņi nevar izmantot nevienu no šīm pazīmēm kā vienīgo vai 
galveno kritēriju, lai apturētu indivīdu. Profilēšana, kuras pamatā ir tikai vai galvenokārt viena vai vairākas 
aizsargātas pazīmes, ir tieša diskriminācija, un tādējādi tiek pārkāptas indivīda tiesības un brīvības, un tā ir 
nelikumīga (FRA (2018), Preventing unlawful profiling today and in the future: a guide). 

11. panta 3. punkts Direktīvā (ES) 11/3 (2016. gada 27. aprīlis) par fizisku personu aizsardzību attiecībā uz 
personas datu apstrādi, ko veic kompetentās iestādes, lai novērstu, izmeklētu, atklātu noziedzīgus 
nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti. 

Sk.: https://www.coe.int/en/web/european-commission-against-racism-and-intolerance/-/ecri-warns-against- 
racial-profiling-in-policing-and-calls-for-a-systemic-response-to-address-racism-in-all-areas 

Jo īpaši izmantojot jauno darba virzienu, ko izstrādājusi Komisijas darba grupa par apmācību saistībā ar 
naida noziegumiem un valsts tiesībaizsardzības spēju veidošanu. 

pasākumus, lai atklātu naida noziegumus un veiktu kriminālvajāšanu par tiem. FRA tiks 
aicināta apkopot un izplatīt labu praksi, kas veicina taisnīgu policijas darbību, pamatojoties 
uz spēkā esošo apmācības rokasgrāmatu** un rokasgrāmatu par nelikumīgas profilēšanas 
novēršanu”. Aģentūrai būtu arī jāturpina vākt un publicēt datus par policijas attieksmi pret 
minoritātēm. CEPOL būtu jāpastiprina darbs pie visaptverošiem apmācību piedāvājumiem 
par cilvēktiesībām, ētiku un rasismu un jāpalielina vidējā līmeņa un vecāko policijas 
darbinieku un tiesībaizsardzības iestāžu pārstāvju informētība par taisnīgu un iekļaujošu 
policijas darbību”. 


Nepietiekama ziņošana par naida noziegumiem ar rasistisku motivāciju’ ir nopietns šķērslis 
tiesībaizsardzībai un politikas veidošanai. Nesenajā ES stratēģijā par cietušo tiesībām“ ir 
atzīts, ka noziegumos cietušajiem, kas pieder pie nelabvēlīgā situācijā esošām vai 
neaizsargātām kopienām vai minoritātēm, var būt maza uzticēšanās valsts iestādēm, un tas 
liedz viņiem ziņot par noziegumiem. Viena no stratēģijas piecām galvenajām prioritātēm ir 
droša vide cietušajiem, kuri ziņo par noziegumiem. Tiesībaizsardzības iestāžu darbinieku 
dažādība un iekļaujoša policijas darbība var pastiprināt uzticēšanās līmeni tiesībaizsardzības 
iestādēm un tādējādi uzlabot ziņošanu par noziegumiem. ECRI stingri mudināja dalībvalstis 
izstrādāt darbā pieņemšanas procedūras, kas nodrošinātu, ka policijas sastāvs atspoguļo 
iedzīvotāju dažādību, kā arī izveidot sistēmas dialogam starp policiju un minoritāšu grupu 
locekļiem. Uzticēšanās un ticamība ir būtiski svarīgas, lai uzlabotu sadarbību starp visiem un 
līdz ar to arī tiesībaizsardzības efektivitāti. Pašreizējā darba grupa naida noziegumu 
reģistrēšanas, datu vākšanas un ziņošanas veicināšanas jautājumos izstrādās galvenos 
pamatprincipus, kā mudināt cietušos Ziņot par naida noziegumiem, un FRA 2021. gadā nāks 
klajā ar ziņojumu par naida noziegumu ziņošanas veicināšanu. 


Drošība un drošums 


Dažas dalībvalstis ir veikušas pasākumus, lai aizliegtu rasistiskus grupējumus un to simbolus, 
bieži vien saskaņā ar tiesību aktiem par naida noziegumiem, naida runu vai terorismu, vai ir 
noteikušas kriminālsankcijas saistībā ar noziegumu pret cilvēci un/vai nacistiskā un fašistiskā 
perioda noliegšanu, kā arī teroristu grupu propagandu. Komisija sadarbosies ar dalībvalstīm, 
lai panāktu labāku kopīgu izpratni par to, kā vērsties pret vardarbīgiem ekstrēmistu 
grupējumiem. Tas ietver pārskatu par valstu reakciju uz vardarbīgu ekstrēmismu, kas 
jāiesniedz attiecīgajām Padomes darba grupām 2020. gada novembrī. Turpināsies kopīgs 
darbs ar dalībvalstīm, lai apzinātu trūkumus, paraugpraksi un ieteikumus cīņā pret vardarbīgu 
ekstrēmismu, ar kuriem paredzēts nākt klajā 2021. gada sākumā. 


Jānodrošina labāka to vietu aizsardzība, kurās pulcējas daudz cilvēku. Lai gan jautājums 
galvenokārt ir dalībvalstu kompetencē, Komisija ir pastiprinājusi centienus saskaņā ar 2017. 


56 FRA (2013), Uz pamattiesībām balstīta policijas darbinieku apmācība — Rokasgrāmata policijas darbinieku 


apmācītājiem. 

FRA (2018), Preventing unlawful profiling today and in the future: a guide. 

Piemēram, Eiropas Policijas priekšnieku konvencija. CEPOL varētu organizēt arī vidēja līmeņa policijas 
darbinieku un nākamo vadītāju vasaras akadēmiju. 

Saskaņā ar apsekojumu Second European Union Minorities and Discrimination Survey — main results 
(2017) 28 % respondentu, kas saskārušies ar naida motivētiem fiziskiem uzbrukumiem, ziņoja policijai, citai 
organizācijai vai dienestam par nesenāko naida motivētas vardarbības gadījumu piecu gadu laikā pirms 
apsekojuma. FRA apsekojumos konstatētie nepietiekamas ziņošanas iemesli ietver viedokli, ka ziņošana 
neko nemainītu (34 %), un neuzticēšanos policijai vai bailes no tās (28 %). FRA (2018), Being Black in the 
EU. 

40 COM(2020) 258 final. 

gada rīcības plānu, lai atbalstītu sabiedrisku vietu aizsardzību. Pēdējos gados gan Eiropā, 
gan visā pasaulē vairāki teroristu uzbrukumi bija vērsti pret cilvēkiem kulta vietās, un to 
pamatā bieži bija rasu naids*”. Drošības savienības stratēģijā”? ir paskaidrots, kā Komisija 
sadarbosies gan ar privāto sektoru, gan ar reģionālajām un vietējām iestādēm, lai mazinātu 
risku cilvēkiem sabiedriskās vietās. 


Riski saistībā ar jaunajām tehnoloģijām 


Līdzās daudzajām digitālās pārejas un jaunu tehnoloģiju izstrādes piedāvātajām iespējām tās 
var izmantot, lai pastiprinātu cīņu pret rasismu. Tomēr tās var arī radīt jaunas problēmas rasu 
līdztiesībai un nediskriminēšanai un iespēju vienlīdzībai kopumā, ja tās nav pietiekami un 
pienācīgi reglamentētas. Komisijas Baltajā grāmatā par mākslīgo intelektu" ir izklāstīts, kā 
konkrēti šīs tehnoloģijas, kas strauji attīstās, izmantošanas veidi ietver vairākus potenciālus 
riskus. Algoritmu izmantošana var saglabāt vai pat stimulēt rasu aizspriedumus, ja dati 
algoritmu izstrādei neatspoguļo ES sabiedrības dažādību. 


Piemēram, pētījumi ir parādījuši, ka uz mākslīgo intelektu balstīti sejas atpazīšanas algoritmi 
var uzrādīt augstus nepareizas klasifikācijas rādītājus, ja tos izmanto dažās demogrāfiskās 
grupās, piemēram, sievietēm un cilvēkiem ar rasu vai etnisko piederību minoritātei”. Tā var 
iegūt neobjektīvus rezultātus, un tas galu galā var izraisīt diskrimināciju". Komisija un 
aģentūra eu-LISA strādā pie sejas atpazīšanas tehnoloģijām, kas izmantojamas ES lielajās IT 
sistēmās robežu pārvaldībai un drošībai“. 


ES datu aizsardzības noteikumi jau ietver vairākus aizsardzības pasākumus attiecībā uz 
biometrisko datu apstrādi fiziskas personas unikālas identifikācijas nolūkā. Gaidāmajā 
priekšlikumā par horizontālu tiesisko regulējumu mākslīgā intelekta jomā uzmanība 
īpaši tiks veltīta neobjektivitātes un diskriminācijas riskam, kas var rasties mākslīgā intelekta 
sistēmās. Paredzams, ka tiks ierosinātas īpašas prasības attiecībā uz apmācības datu kopu 
kvalitāti un neobjektivitātes noteikšanas un koriģēšanas testēšanas procedūrām, kas agrīnā 
posmā palīdzēs novērst negatīvu diskriminējošu ietekmi un nodrošināt nepārtrauktu 
uzraudzību un modrību attiecībā uz atbilstību spēkā esošajiem tiesību aktiem līdztiesības 
jomā visā mākslīgā intelekta darbības ciklā. Attālinātu biometrisko identifikāciju un citas 
intruzīvas uzraudzības tehnoloģijas varētu uzskatīt par augsta riska mākslīgā intelekta 
lietojumprogrammām, kurām būtu jāatbilst konkrētām prasībām un kurām būtu jāveic ex ante 
atbilstības novērtējums. 


Nodarbinātība, izglītība, veselība un mājokļi 


Neraugoties uz uzlaboto tiesisko regulējumu, kas vērsts pret diskrimināciju, joprojām pastāv 
nevienlīdzība attiecībā uz piekļuvi nodarbinātībai, izglītībai, veselības aprūpei un mājokļiem, 


41 COM(2017) 612 final. Komisija nodrošina platformu labas prakses apmaiņai ES forumā par sabiedrisku 
vietu aizsardzību un sniedz finansējumu sabiedrisku vietu aizsardzībai. 

Piemēram, uzbrukumi mošejai Kraistčērčā, Jaunzēlandē, 2019. gada martā, uzbrukumi baznīcām Šrilankā 
2019. gada aprīlī vai sinagogas apšaude Hallē, Vācijā, 2019. gada oktobrī. 

4 COM(2020) 605 final. 

Komisijas Baltā grāmata par mākslīgo intelektu. Eiropiska pieeja — izcilība un uzticēšanās” (COM(2020) 
65 final). 

Sk. Gender Shades:Intersectional Accuracy Disparities in Commercial Gender Classification. 

Sk. FRA, Facial recognition technology: fundamental rights considerations in the context of law 
enforcement. 

Tas balstīsies uz Kopīgā pētniecības centra pašreizējo darbu. Protokolu vispirms izstrādās topošajai kopējai 
biometrisko datu salīdzināšanas sistēmai saistībā ar ieceļošanas/izceļošanas sistēmu, un nākamajā posmā to 
attiecinās arī uz Šengenas informācijas sistēmu. 


un tiesību akti ir jāatbalsta ar politikas pasākumiem. Ja tiesiskā aizsardzība nav pietiekama, 
Komisija apkaros rasismu, izmantojot arī politiku un finansēšanas programmas. 


Eiropas sociālo tiesību pīlāra mērķis ir nodrošināt taisnīgumu ikviena iedzīvotāja ikdienas 
dzīvē neatkarīgi no tā, vai viņš mācās, strādā, meklē darbu vai ir pensijā, dzīvo pilsētā vai 
lauku apvidū, neatkarīgi no personiskajām pazīmēm, tostarp rasu vai etniskās piederības. Ar 
rīcības plānu attiecībā uz Eiropas sociālo tiesību pīlāru, ar ko Komisija nāks klajā 2021. gadā, 
vēl vairāk tiks atbalstīta līdztiesība darba tirgū, tostarp attiecībā uz cilvēkiem ar rasu vai 
etnisko piederību minoritātei". Tāpat 2021. gadā Komisija nāks klajā ar Garantiju 
bērniem, kuras mērķis būs nodrošināt labāku sociālo iekļaušanu visiem bērniem, kam tā 
nepieciešama, un nodrošināt viņiem piekļuvi galvenajiem pakalpojumiem. 


Mums visiem ir jāpieliek pūles, lai Eiropā valdītu labklājība un sociāls taisnīgums. Tomēr 
Covid-19 krīze ir parādījusi vai pat saasinājusi nevienlīdzību. Pilnībā izmantojot iespējas, ko 
piedāvā Next Generation EU un tehniskā atbalsta instruments strukturālajām reformām, 
Komisija sadarbosies ar dalībvalstīm, lai nodrošinātu, ka atbalsts tādās jomās kā darba tirgus, 
izglītība un apmācība, sociālā aizsardzība, veselības aprūpe un mājokļi veicina vienlīdzību. 


2021. 027. gada plānošanas periodā ES fondi atbalstīs dalībvalstu centienus veicināt sociālo 
iekļaušanu””, nodrošinot vienlīdzīgas iespējas visiem un apkarojot diskrimināciju. ES fondi 
veicinās infrastruktūras attīstību un vienlīdzīgu piekļuvi darba tirgum, veselības un sociālajai 
aprūpei, mājokļiem un augstas kvalitātes, nenošķirtiem un iekļaujošiem pakalpojumiem 
izglītībā un apmācībā visiem, jo īpaši nelabvēlīgā situācijā esošām grupām. 

- Nodarbinātība 


Nodarbinātības jomā diskriminācijas aizliegums attiecas uz dzimumu, rasi vai etnisko 
izcelsmi, invaliditāti, vecumu, dzimumorientāciju un reliģiju vai pārliecību. Tomēr 
diskriminācija darbā vai darba meklējumos ir plaši izplatīta; tā var izpausties dažādos veidos 
un ietekmēt atsevišķas grupas vairāk nekā citas”. Piemēram, Āfrikas izcelsmes cilvēki 
saskata īpaši lielu neatbilstību starp viņu nodarbinātības kvalitāti un izglītības līmeni, kas 
izpaužas kā zemāks apmaksātā darba rādītājs to cilvēku vidū, kuriem ir augstākā izglītība, 
salīdzinājumā ar pārējiem iedzīvotājiem”'. Ir pierādījumi, ka kandidāti, kuri savā dzīves 
aprakstā (curriculum vitae) atklāti norāda, ka ir musulmaņi, saņem mazāk uzaicinājumu uz 
darba intervijām nekā vienlīdz kvalificēti kandidāti ar “reliģiski neitrālu” dzīves aprakstu”. 
Salīdzinājumā ar pārējiem iedzīvotājiem ir daudz augstāks to jauniešu īpatsvars ar 
Ziemeļāfrikas, Āfrikas vai romu kopienu izcelsmi, kas nestrādā, nemācās vai neapgūst 
arodu”*. Paredzams, ka problēmas saasināsies līdz ar Covid-19 krīzi, jo ekonomikas 


48 Paziņojums Spēcīga sociālā Eiropa taisnīgai pārejai (COM(2020) 14 final). 


4 Konkrēti Eiropas Sociālais fonds Plus (ESF+) un Eiropas Reģionālās attīstības fonds (ERAF). Saskaņā ar 
ierosināto ESF+ dalībvalstīm vismaz 25 % no ESF+ finansējuma ir jāpiešķir pasākumiem, kas veicina 
sociālo iekļaušanu un ir vērsti uz tām personām, kam tas visvairāk nepieciešams. Vispārējais mērķis — 4 % — 
ir arī mērķis atbalstīt visneaizsargātākās personas. Papildus ESF+ konkrētajam mērķim marginalizēto 
iedzīvotāju grupu integrācijai var izmantot vairākus citus ES finansēšanas instrumentus. 

Sk. FRA (2017a) un FRA (2017b). Piemēram, atbildot uz jautājumu par savu pieredzi 12 mēnešu laikā pirms 
aptaujas, 13 % musulmaņu respondentu atbildēja, ka viņi jūtas diskriminēti, meklējot darbu. Līdzīga 
pieredze saistībā ar diskrimināciju darba meklējumos tika konstatēta 16 % romu respondentu un 15 % 
Ziemeļāfrikas izcelsmes cilvēku vidū. 

5 FRA (2018), Being Black in the EU, 

Sk. ""Apvāršņa 2020” pētniecības projektu “Izaugsme, iespēju vienlīdzība, migrācija un tirgi” (GEMM): 
http://gemm2020.eu/ 

Piemēram, Austrijā līdz 76 % Āfrikas izcelsmes jauniešu nestrādā, nemācās vai neapgūst arodu, salīdzinot ar 
8 % iedzīvotāju vidū kopumā (FRA (2018), Being Black in the EU). 

Iejupslīdei ir tendence saasināt nevienlīdzību. Šajā sakarā izšķiroša nozīme ir spēkā esošo 
juridisko instrumentu pilnīgai īstenošanai un izpildei. Turklāt rīcības plāns attiecībā uz 
Eiropas sociālo tiesību pīlāru palīdzēs labāk novērst diskrimināciju nodarbinātības jomā. 


Tāpat arī pareizās prasmes nozīmē, ka ir vieglāk atrast darbu, palikt darba tirgū un pāriet no 
vienas darbavietas uz citu. Tam nepieciešama vienlīdzīga piekļuve profesionālās pilnveides 
iespējām visiem cilvēkiem neatkarīgi no rasu vai etniskās piederības vai citiem aspektiem, uz 
kuriem var būt balstīta diskriminācija. Komisija nesen pieņēma Eiropas prasmju 
programmu?', kuras stūrakmens ir sociālais taisnīgums, ieskaitot Padomes ieteikumu par 
profesionālo izglītību un apmācību (PIA), kurā pausts aicinājums nodrošināt, lai PIA 
programmas būtu iekļaujošas attiecībā uz neaizsargātām grupām, tostarp cilvēkiem ar rasu 
vai etnisko piederību minoritātei””. Jaunieši no nelabvēlīgā situācijā esošām grupām, 
piemēram, jaunieši ar rasu vai etnisko piederību minoritātei vai jaunieši migranti saskaras ar 
papildu šķēršļiem ienākšanai darba tirgū. Pastiprinātajā garantijā jauniešiem šī problēma 
ir atzīta un dalībvalstīm ir ieteikts pastiprināti vērsties pie visneaizsargātākajiem jauniešiem 
un pievērst pienācīgu uzmanību visu veidu diskriminācijai”. Eiropas valstu nodarbinātības 
dienestu tīkls apzinās valstu nodarbinātības dienestos visā ES piemērotās pieejas 
nediskriminēšanai un veicinās savstarpēju mācīšanos uz šā pamata*”. Arī sociālie uzņēmumi 
un sociālā ekonomika kopumā var būt celmlauži cīņā pret rasu nevienlīdzību, un to loma tiks 
apskatīta Eiropas rīcības plānā sociālajai ekonomikai, ar ko Komisija nāks klajā 2021. 
gadā. 


- Izglītība 


Saskaņā ar Rasu vienlīdzības direktīvu bērniem ar jebkuru rasu vai etnisko piederību jābūt 
vienlīdzīgai piekļuvei izglītībai. Skolotāji ir jāapmāca strādāt ar visiem bērniem un ņemt vērā 
dažādas izcelsmes skolēnu vajadzības, tostarp jautājumos, kas skar rasu diskrimināciju. 
Skolām vajadzētu būt drošām patvēruma vietām, bez iebiedēšanas, rasisma un 
diskriminācijas. Bērni būtu savlaicīgi jāizglīto tādos jautājumos kā līdztiesība, cieņa un 
iekļaušana, un viņiem vajadzētu būt spējīgiem veicināt šādas vērtības savu vienaudžu un 
kopienu vidū 5$. 


Lai gan par izglītības un apmācības sistēmu saturu un organizāciju ir atbildīgas dalībvalstis, 
iekļaujošas izglītības stiprināšana ir viena no ES sadarbības prioritātēm. Iekļaušana un 
taisnīgums izglītībā būs viena no Eiropas izglītības telpas prioritārajām dimensijām. Šis 
iekļaušanas un taisnīguma pienākums vienlīdz attiecas arī uz digitālo mācīšanos un izglītību 
saskaņā ar atjaunināto digitālās izglītības rīcības plānu, kas tiks iesniegts šogad. Komisija 
2021. gadā nāks klajā ar visaptverošu stratēģiju par bērnu tiesībām, kurā būs iekļautas 
darbības rasisma un diskriminācijas apkarošanai. Skolām ir būtiska loma, palīdzot mazināt 
rasu stereotipus un aizspriedumus bērnu vidū. 


Arī jauniešiem var būt svarīga loma cīņā pret rasismu un diskrimināciju. Komisija kopā ar 
dalībvalstīm apkopoja Eiropas jauniešu viedokļus, izmantojot ES jaunatnes dialoga procesus, 


5% Paziņojums Eiropas Prasmju programma ilgtspējīgai konkurētspējai, sociālajam taisnīgumam un 


izturētspējai (COM(2020) 274 final). 
55 COM(2020) 275 final. 
56 Priekšlikums Padomes Ieteikumam “Tilts uz nodarbinātību — Garantijas jauniešiem pastiprināšana” 
(COM(2020)277 final). 
Paziņojums “Jauniešu nodarbinātības atbalsts — tilts uz darbvietām nākamajai paaudzei” (COM(2020) 276 
final). 
https://rm.coe.int/ecri-general-policy-recommendation-no-10-key-topics-combating-racism-a/16808b75f7. 

kuru rezultātā tika sasniegti 11 Eiropas jaunatnes mērķi””. Tie sniedz redzējumu par Eiropu, 
kas ļauj jauniešiem pilnībā īstenot savu potenciālu, veicina vienlīdzību un iekļaujošu 
sabiedrību. 


Ar programmu *Erasmus+” finansē projektus, kas veicina cilvēku ar rasu vai etnisku 
piederību minoritātei integrāciju”). Tāpat Eiropas Solidaritātes korpuss var veicināt 
solidaritātes aktivitātes, kas vērstas uz cīņu pret rasismu un diskrimināciju, un plašu 
līdzdalību”!. Turpmākās programmas” nodrošinās, ka tiek pieliktas pūles, lai veicinātu 
sociālo iekļaušanu un uzlabotu to cilvēku informēšanu, kuriem ir mazāk iespēju, cita starpā 
novēršot šķēršļus, ar kuriem saskaras nepietiekami pārstāvētas grupas un minoritātes, lai 
piekļūtu programmu piedāvātajām iespējām, un dodot iespēju projektu organizētājiem un 
dalībniekiem diskrēti mijiedarboties ar cilvēkiem no dažādām vidēm. 


Radikalizācijas izpratnes tīkls" atbalstīs skolotāju, jaunatnes darbinieku un plašākas visu 
vecuma grupu kopienas darbu saistībā ar polarizējošām debatēm un stigmatizējošu runu 
klasē. 


- Veselība 


Covid-19 krīze ir parādījusi**, kādas sekas ir pašreizējai veselības aprūpes jomā vērojamajai 
nevienlīdzībai, no kuras cieš cilvēki ar rasu vai etnisko piederību minoritātei". Rasisms rada 
traumu un tādējādi var ietekmēt arī cilvēku garīgo veselību. Jaunā programma “ES 
Veselība” un Eiropas plāns cīņai pret vēzi palīdzēs novērst nevienlīdzību veselības jomā, 
ņemot vērā dažādu grupu īpašās vajadzības. Paraugprakses apmaiņa starp veselības aprūpes 
speciālistiem visā ES un diskusijas ar pacientu organizācijām un pilsonisko sabiedrību 
palīdzēs nodrošināt uz pacientiem orientētu pieeju, kas aptver cilvēku ar rasu vai etnisko 
piederību minoritātei īpašās vajadzības. ES Veselības politikas platformā? īpaša uzmanība 
tiks pievērsta tādas nevienlīdzības mazināšanai, kuras pamatā ir rasu vai etniskā piederība, un 
pilsoniskās sabiedrības priekšlikumi tiks nodoti ES un valsts līmeņa veselības politikas 
veidotājiem. Komisijas Veselības veicināšanas, slimību profilakses un nepārnēsājamu 
slimību pārvaldības koordinācijas grupa?' tiks aicināta izvēlēties labāko praksi attiecībā uz 


5 https://ec.europa.eu/youth/policy/youth-strategy/youthgoals;Tie ir iekļauti ES jaunatnes stratēģijā 2019.— 


2027. gadam. 

Kopš 2014. gada ar programmu “Erasmus+” ir atbalstīti aptuveni 26 000 projektu (kuros iesaistīti vairāk 
nekā 708 000 dalībnieku) tādās jomās kā līdztiesība un nediskriminēšana, starpkultūru/starpreliģiju dialogs 
un iekļaušana. 

Kopš 2018. gada Eiropas Solidaritātes korpusa ietvaros šajās jomās ir atbalstīti 2100 projekti, kuros iesaistīti 
vairāk nekā 14 500 jauniešu. 

Stratēģija aptvers visas izglītības, apmācības, jaunatnes un sporta jomas. To īstenos visu turpmāko 
“Erasmus+” un Eiropas Solidaritātes korpusa programmu darbības laiku. 

Sk. https://ec.europa.eu/home-affairs/what-we-do/networks/radicalisatton awareness_network/about-ran_en 
Sk. The COVID-19 pandemic: power and privilege, gentrification, and urban environmental justice in the 
global north, Cities & Health and National Center for Immunization and Respiratory Diseases (NCIRD). 
Saskaņā ar (FRA) EU-MIDIS II datiem romu sievietes vecumā no 50 gadiem gandrīz divreiz biežāk nekā 
sievietes, kas nav romu sievietes (attiecīgi 55 % un 29 %), ziņoja, ka viņu veselības stāvoklis ir “slikts” vai 
“Joti slikts”. 

ES Veselības politikas platforma (https://webgate.ec.europa.eu/hpf/) ir interaktīvs instruments, lai veicinātu 
diskusijas par sabiedrības veselības problēmām un apmainītos ar zināšanām un paraugpraksi. Tajā 
apvienojušās 7000 reģistrētu nevalstisko organizāciju grupas un ieinteresētās personas, aicinot apmainīties ar 
pieredzi savā starpā un ar Komisiju, lai apvienotu zināšanas kopīgos paziņojumos un vērstu darbības uz 
plašu auditoriju. 

Sk. https://ec.europa.eu/health/non communicable_diseases/steeringgroup_promotionprevention_en 


65 


66 


67 


12 


to, kā veselības profilakses stratēģijās, kuras jāizvērš ar ES budžeta atbalstu, iekļaut cilvēkus 
ar rasu vai etnisko piederību minoritātei. Arī papildu pētniecības projekti pamatprogrammas 
“Apvārsnis Eiropa” ietvaros varētu dot ieguldījumu šajā darbā. Būtu jāveic pētījumi par 
veselības sociālekonomiskajiem faktoriem no rasu viedokļa. 


- Mājokļi 


Personas, kas saskaras ar rasu diskrimināciju, ir vairāk pakļautas sliktu dzīves apstākļu un 
mājokļa segregācijas riskam*. Diskriminācija mājokļu tirgū" pastiprina segregāciju”, radot 
domino efektu izglītības vai nodarbinātības iespēju ziņā un — ģimeņu ar bērniem gadījumā — 


būtisku negatīvu ietekmi uz bērnu attīstību. 


Valsts un vietējās iestādes ir galvenās atbildīgās par pasākumiem'!, kas veicami, lai novērstu 
sociālo un mājokļu segregāciju un atrisinātu šo problēmu”. Kohēzijas politikas fondi” 
2021. 2027. gada periodā joprojām būs galvenie instrumenti, lai atbalstītu darbības tādu 
mājokļu jomā, kas nav nošķirti, un nodrošinātu piekļuvi iekļaujošiem un kvalitatīviem 
vispārējiem pakalpojumiem. Joprojām būtiska būs atbilstība ES Pamattiesību hartai, izņemot 
finansiālu atbalstu darbībām, kas veicina jebkāda veida jaunas segregācijas radīšanu. 
Komisijas “renovācijas viļņa” iniciatīva veicinās energoefektivitāti sociālajos mājokļos un 
citos mājokļos, kuros dzīvo cilvēki ar mazākiem ienākumiem. 


Komisija: 

- nodrošinās, ka tiesiskajā regulējumā mākslīgā intelekta jomā uzmanība īpaši tiks veltīta 
neobjektivitātes un diskriminācijas riskam, kas var rasties mākslīgā intelekta sistēmās; 

- izmantos politikas pasākumus un finansēšanas programmas, lai apkarotu rasismu un 
diskrimināciju attiecībā uz piekļuvi nodarbinātībai, izglītībai un apmācībai, veselības 
aprūpei, sociālajai aizsardzībai un mājokļiem; 

- nodrošinās, ka gaidāmajā visaptverošajā stratēģijā par bērnu tiesībām tiks iekļautas 
konkrētas darbības rasisma un diskriminācijas apkarošanai. 


Komisija mudina dalībvalstis: 


- pastiprināt centienus, lai novērstu diskriminējošu attieksmi tiesībaizsardzības iestādēs 
un palielinātu uzticamību tiesībaizsardzības darbam pret naida noziegumiem; 

- veidot pārskatu par valsts reakciju uz vardarbīgu ekstrēmismu un noteikt trūkumus un 
paraugpraksi tā apkarošanā. 


65 Eiropas Parlamenta Izpētes dienests, The Cost on Non-Europe in the area of Equality and the Fight against 
Racism and Xenophobia. 

© Saskaņā ar FRA ziņojumu Being Black in Europe gandrīz puse respondentu dzīvo pārapdzīvotos mājokļos (45 

%) salīdzinājumā ar 17 % no visiem ES iedzīvotājiem. Desmitā daļa respondentu (12 %) dzīvo ļoti sliktos 

sadzīves apstākļos, pārapdzīvotos mājokļos ar cauru jumtu, puvi sienās vai logos, bez vannas/dušas un 

iekštelpu tualetes vai pārāk tumšā mājoklī. 

Segregāciju raksturo marginalizētas grupas locekļu fiziska un sociāla nošķiršana no nemarginalizētu grupu 

locekļiem un nevienlīdzīga piekļuve vispārējiem, iekļaujošiem un kvalitatīviem pakalpojumiem. 

Sk. http://ec.europa.eu/regional policy/sources/docgener/informat/2014/thematic_guidance_fiche_segregatio 

n_en.pdf 

Tie var ietvert plašu darbību klāstu, piemēram, sabiedrisko pakalpojumu infrastruktūras attīstību, pasākumus 

nodarbinātības, izglītības un apmācības, veselības un mājokļu jautājumos un iespēju nodrošināšanu kopienai. 

Marginalizētās un nošķirtās kopienas var identificēt, izstrādājot “nabadzības” kartes statistiski teritoriālo 

vienību klasifikācijas (VUTS) 3. līmenī un zemākā līmenī. 

"5 Eiropas Reģionālās attīstības fonds (ERAF), Kohēzijas fonds (KF) un Eiropas Sociālais fonds Plus (ESF+). 

FRA būtu jāapkopo dati un jāizplata laba prakse, kas veicina taisnīgu policijas darbību. 
CEPOL būtu jānodrošina efektīvas apmācību programmas. 


3. Strukturālais rasisms — pamatproblēmas risināšana 


Rasisms bieži vien ir dziļi iesakņojies mūsu sabiedrības vēsturē un ir saistīts ar tās kultūras 
saknēm un normām. To var redzēt veidā, kā darbojas sabiedrība, kā tiek sadalīta vara un kā 
iedzīvotāji mijiedarbojas ar valsti un sabiedriskajiem pakalpojumiem. Tas var būt neapzināts 
un bieži vien izpaužas tādējādi, ka netiek aizstāvētas rasisma skarto cilvēku intereses, pat ja 
ne vienmēr tas ir tiešs mēģinājums atstumt. Tā kā strukturālā rasisma ietekme var būt tikpat 
nopietna un kaitīga kā individuālais rasisms, ir jāatzīst tā pastāvēšana un tas ir jānovērš, 
izmantojot proaktīvu politiku. Intersekcionālā perspektīva padziļina izpratni par strukturālo 
rasismu un padara atbildes pasākumus efektīvākus. 


3.1. Pārmaiņu rīcībpolitikas 


Stereotipu apkarošana un vēstures izpratnes veidošana 


Stereotipi var būt gadsimtiem seni, iesīkstējuši un ar tendenci būt pašpietiekamiem. Pārāk 
bieži stereotipus pastiprina sociālās sašķeltības tendence, kas minoritātes nobīda atsevišķā 
telpā, nošķirot no vairākuma gan sociālajā, gan arī fiziskajā ziņā. 


Aizspriedumus un stereotipus, pirmkārt, var risināt, atzīstot rasisma vēsturiskās saknes. 
Koloniālisms, verdzība un holokausts ir iesakņoti mūsu vēsturē un būtiski ietekmē sabiedrību 
šodien. Atceres nodrošināšana ir svarīgs elements iekļaušanas un sapratnes veicināšanā: 
piemēram, ES būtu skaidri jānorāda galvenās ar rasismu saistītās piemiņas dienas, kā 
Starptautiskā verdzības izskaušanas diena, kā to ierosinājis Eiropas Parlaments”. 
Vēsture un vēstures mācīšana ir svarīgs jautājums Eiropas Padomes izglītības 
romu un/vai Travellers vēsturi skolu mācību programmās un mācību materiālos. Kā daļa no 
ES rīcības kultūras un vērtību jomā programma "Radošā Eiropa” un programma “Pilsonība, 
vienlīdzība, tiesības un vērtības” piedāvās atbalstu projektiem, kuru mērķis ir novērst šķēršļus 
un kuri veicina nepietiekami pārstāvētu un nelabvēlīgā situācijā esošu grupu sociālo 
iekļaušanu un līdzdalību, tostarp tādus aspektus kā minoritāšu vieta Eiropas sabiedrībā un 
koloniālisma vēsturiskais mantojums. 


Veids, kādā plašsaziņas līdzekļos tiek attēloti cilvēki ar rases vai etnisko piederību 
minoritātei, un tas, vai viņi vispār tiek vai netiek attēloti, var pastiprināt negatīvos stereotipus, 
jo viņu nepietiekama pārstāvība plašsaziņas līdzekļu profesijās vēl vairāk pastiprina šo 
tendenci. Līdzsvarotām demokrātiskām debatēm ir vajadzīgi neatkarīgi un plurālistiski 
plašsaziņas līdzekļi. Līdzsvarota un pozitīva vēstījuma veicināšana, žurnālistu informētības 
un zināšanu palielināšana, kā arī plašsaziņas līdzekļu lietotprasmes veicināšana ir izšķirīgi 
svarīgs devums iekļaujošai sabiedrībai. Pamatojoties uz semināriem par romiem”, Komisija 


74 Galvenās dienas ir Starptautiskā holokausta piemiņas diena (27. janvāris), Starptautiskā diena pret rasu 


diskrimināciju (21. marts), Eiropas romu holokausta piemiņas diena (2. augusts) un Starptautiskā verdzības 
izskaušanas diena (2. decembris). 

Eiropas Parlamenta 2019. gada 26. marta rezolūcija par afrikāņu izcelsmes cilvēku pamattiesībām Eiropā. 
See https://www.coe.int/en/web/history-teaching 

Sk. https://ec.europa.eu/newsroom/just/item-detail.cfm?item _id=30548 

izstrādās virkni semināru par rasu un etniskajiem stereotipiem, pulcējot kopā žurnālistus, 
pilsoniskās sabiedrības organizācijas un cilvēku ar rases vai etnisko piederību minoritātei 
pārstāvjus. Turklāt Komisija sadarbojas ar Eiropas Žurnālistu federāciju saistībā ar virkni 
tiešsaistes semināru, kas plānoti 2021. gada sākumā, lai veicinātu informētību un līdzsvarotu 
informācijas izklāstu par musulmaņiem un islāmu. Kultūras un radošās nozares saskaras ar 
līdzīgām problēmām, piemēram, nepietiekamu pārstāvību filmu veidotāju vidū vai 
stereotipiem citos kultūras produktos. Tajā pašā laikā šīs nozares var būt spēcīgs līdzeklis 
līdztiesības, daudzveidības un iekļaušanas veicināšanai. 


Komisija 2021. gadā un turpmāk, pamatojoties uz pieredzi, kas gūta no iepriekšējām 
iniciatīvām, veicinās izpratnes veidošanu, izmantojot mērķtiecīgus komunikācijas 
pasākumus. Tas ietvers iespēju uzrunāt augsta līmeņa pārstāvjus politiskā, sportā, 
uzņēmējdarbībā vai kultūras jomā un aicinājumu organizācijām ar plašu auditoriju sniegt 
atbalstu. 


Viens no dezinformācijas mērķiem var būt jo īpaši vērsties pret minoritātēm, kā arī plašāk 
kurināt sociālos nemierus. Covid-19 pandēmija sniedza tam daudzus piemērus'*. Eiropas 
Digitālo plašsaziņas līdzekļu novērošanas centra darbā, atbalstot faktu pārbaudītājus un 
pētniekus cīņā pret dezinformāciju, īpaša uzmanība tiks pievērsta dezinformācijai un 
sazvērestību teorijām, kas vērstas uz minoritāšu kopienām. Plašsaziņas līdzekļu lietotprasmes 
kampaņās svarīga nozīme ir arī rasu diskriminācijas vēstījuma mazināšanai, kas tiek izplatīts 
ar dezinformācijas palīdzību. Projekti “Plašsaziņas līdzekļu lietotprasme visiem”? atbalsta 
šos mērķus. Šo darbu turpinās izvērst gaidāmajā Eiropas demokrātijas rīcības plānā un 
plašsaziņas līdzekļu un audiovizuālās jomas rīcības plānā. 


ES rīcībā sporta jomā prioritāte arī tiek piešķirta projektiem, kas vēršas pret stereotipiem un 
veicina sociālo iekļaušanu ar sporta palīdzību, tostarp sadarbībā ar tādām nozīmīgām 
organizācijām kā Eiropas Futbola asociāciju savienība (UEFA) un Starptautiskā Futbola 
asociāciju federācija (FIFA)**. 


Saskaņā ar 2021.—2027. gada programmu “Erasmus+”! īpašā uzmanība tautas sportam” 
ļaus vieglāk piedalīties cilvēkiem no jebkuras vides, tostarp cilvēkiem ar rases vai etnisko 
piederību minoritātei. 


Kultūras nozare, sākot ar mūziku un beidzot ar kino un skatuves mākslu, ir spēcīga joma 
iekļaušanas veicināšanai un rasisma apkarošanai. 


Pareizie dati apzinātai rīcībpolitikas izvēlei 


Precīzi un salīdzināmi dati ir būtiski, lai politikas veidotāji un sabiedrība varētu novērtēt 
diskriminācijas apmēru un raksturu, kā arī lai izstrādātu, pielāgotu, uzraudzītu un novērtētu 


"5 Kopīgs paziņojums “Ar Covid-19 saistītās dezinformācijas apkarošana, pamatojoties uz faktiem”, 


(JOIN(2020) 8). 

Sagatavošanas darbības atbalsta jaunus izglītojošus materiālus dezinformācijas apkarošanai un izstrādā 
paņēmienus, kā palielināt informētību par metodēm, ko parasti izmanto ļaunprātīgi dalībnieki, lai radītu, 
izplatītu un vairotu dezinformāciju internetā. 

Kopīgās iniciatīvas ietver UEFA Respect, tEgualGame un itWePlayStrong kampaņas un FIFA #stopracism 
un fstopviolence kampaņas. 

81 COM(2018) 367, final. 

82 proti, organizēts sports, ar ko vietējā līmenī nodarbojas sportisti amatieri, un “visiem pieejams sports”. 

rīcībpolitikas. Tādēļ dati ir jāsadala pēc etniskās vai rasu izcelsmes**. Tomēr salīdzinājumā 
ar datiem par citiem diskriminācijas pamatiem, piemēram, dzimumu, invaliditāti un vecumu, 
šādu datu ir salīdzinoši maz. Šķēršļi ir kopīgas metodikas izveides problēmas, jo dažas 
dalībvalstis vāc šādus datus, savukārt citas apzināti izvairās no šādas pieejas. Tā rezultātā 
daudzos apsekojumos galvenā uzmanība ir pievērsta tam, kā tiek uztverta diskriminācija, vai 
tiek izmantoti aizstājēji, piemēram, pilsonība vai dzimšanas valsts. Uzticamu un salīdzināmu 
datu vākšana Eiropas un valstu līmenī ir būtisks efektīvas rīcības priekšnoteikums. 


Svarīga loma ir Pamattiesību aģentūrai, piemēram, sadarbībā ar Komisiju tā atbalsta 
dalībvalstu centienus uzlabot datu vākšanu un reģistrēšanu par naida noziegumiem. 
Nākamajos divos gados notiks jauni Pamattiesību aģentūras apsekojumi par imigrantu un 
imigrantu pēcnācēju stāvokli, kā arī par diskrimināciju un naida noziegumiem pret ebrejiem. 
Arī turpmāk periodiski tiks veiktas Eirobarometra aptaujas par diskrimināciju**, lai laika 
gaitā varētu uzraudzīt attieksmes un uztveres izmaiņas. 


Līdztiesības iestāžu sadarbība var būt lietderīga, lai pārbaudītu savas līdztiesības datu 
vākšanas sistēmas, novērstu šķēršļus, kas traucē šādām sistēmām būt efektīvām un/vai 
salīdzinošām un sadarbspējīgām, un apsvērtu, kā vislabāk uzlabot un koordinēt savu datu 
vākšanu. Komisija atbalstīs centienus attīstīt šādu koordināciju. 


Tomēr ir vajadzīgs nopietnāks solis uz priekšu ceļā uz jaunu pieeju datu vākšanai par 
līdztiesību. Priekšnoteikums virzībai uz kopīgu datu kopumu ir pilnīga konstitucionālo 
normu, ES datu aizsardzības tiesību aktu un ES Pamattiesību hartas ievērošana. Ir jāievieš 
aizsardzības pasākumi, lai nodrošinātu, ka sensitīvus līdztiesības datus nevar sasaistīt atpakaļ 
ar indivīdu. Tas nozīmē pilnīgu atbilstību datu aizsardzības noteikumiem, jo īpaši, lai 
mazinātu jebkādu iespējamu ļaunprātīgas izmantošanas risku. Komisija organizēs apaļā galda 
diskusiju par līdztiesības datiem, kurā pulcēsies galvenās ieinteresētās personas”, lai izpētītu 
šķēršļus tādu datu vākšanai, kas saistīti ar rasi vai etnisko izcelsmi, un noteiktu veidus, kā 
panākt saskaņotāku pieeju, tostarp attiecībā uz krusteniskajiem datiem, piemēram, attiecībā 
uz reliģiju vai ticību un dzimumu. Būtu jāizvirza mērķis, lai dalībvalstis, pilnībā ņemot vērā 
savu nacionālo kontekstu, virzītos uz tādu datu vākšanu, kas sadalīti pēc rasu vai etniskās 
piederības, lai aptvertu gan subjektīvo diskriminācijas un viktimizācijas pieredzi, gan 
rasisma un diskriminācijas strukturālos aspektus. Šiem datiem vajadzētu būt visaptverošiem, 
uzticamiem, regulāriem un savlaicīgiem; integrētiem ES un valstu apsekojumos; gan 


reprezentatīviem, gan salīdzināmiem**. 


Eurostat 2021. gadā rīkos ES darbaspēka apsekojumu (ES DSA), kas ir īpašs modulis par 
migrantu situāciju darba tirgū, kurā būs iekļauti aspekti saistībā ar diskrimināciju darbā. 


8& Jau 2002. gadā notikušajā ANO Pasaules konferencē pret rasismu, rasu diskrimināciju, ksenofobiju un ar to 


saistīto neiecietību un Durbanas rīcības programmā tika apstiprināta vajadzība apkopot iedzīvotāju statistikā 
sadalītus datus, kas jāvāc ar respondentu nepārprotamu piekrišanu, pamatojoties uz viņu pašidentificēšanu un 
ievērojot cilvēktiesību standartus, kas aizsargā privātumu; 
https://www.un.org/en/durbanreview2009/pdf/DDPA full text.pdf 

Turpmākie pasākumi saistībā ar Eirobarometra 2019. gada aptauju Nr. 493 par diskrimināciju ES un tās 
priekšgājējām. 

Aptverot līdztiesības struktūras, pilsoniskā sabiedrība, akadēmisko aprindu pārstāvji, ES institūcijas, ES 
iestādes, piemēram, Eiropas Datu aizsardzības uzraudzītājs, Pamattiesību aģentūra un citas ES aģentūras, 
uzņēmumi, statistikas institūti, veselības aprūpes darbinieki, starptautiskās organizācijas, dalībvalstu 
pārstāvji utt. 

Sk. pamatnostādnes, kuras sagatavojusi Augsta līmeņa grupas nediskriminācijas un dažādības jautājumos 
apakšgrupa par līdztiesības datiem. Skatīt arī ANO Statistikas komisijas "Iedzīvotāju un mājokļu skaitīšanas 
principus un ieteikumus”. 

Komisija: 

- veiks virkni pasākumu, lai vērstos pret rasu un etniskajiem stereotipiem, iesaistot 
plašsaziņas līdzekļus, pilsonisko sabiedrību un cilvēku ar rases vai etnisko piederību 
minoritātei pārstāvjus; 

- uzsāks pasākumus, lai veicinātu konsekventu pieeju datu vākšanai par līdztiesību, jo 
īpaši attiecībā uz datiem, kas sadalīti pēc rasu vai etniskās piederības. 


Komisija mudina dalībvalstis: 


- aktīvi vērsties pret rasu un etniskajiem sterotipiem, izmantojot plašsaziņas līdzekļus, 
izglītību, kultūru un sportu; 
- uzlabot pēc rases vai etniskās piederības sadalītu datu vākšanu. 


3.2. Īstenošanas sistēma: ES rīku pilnīga izmantošana 


Rīcība vietējā, reģionālā, valsts un starptautiskā līmenī 
- Valstu rīcības plāni 


Rasisms ir jāapkaro visos līmeņos, un tas būtu jārisina holistiskā veidā. Valstu rīcības plāni ir 
izrādījušies veiksmīgs veids, kā dalībvalstis var efektīvi reaģēt uz rasismu un rasu 
diskrimināciju, vienlaikus pielāgojot konkrētas darbības saviem apstākļiem. Tomēr saskaņā 
ar neseno FRA ziņojumu tikai aptuveni pusei dalībvalstu jau ir šādi plāni*”. Komisija mudina 
visas dalībvalstis izstrādāt un pieņemt valsts rīcības plānus pret rasismu un rasu 
diskrimināciju. Rīcības plānus varētu izmantot ne tikai kā norādes darbam ar rasisma 
apkarošanu valsts kontekstā, bet arī kā instrumentus labas prakses apmaiņai starp 
dalībvalstīm. 


Komisija ierosina sadarboties ar dalībvalstīm, lai noteiktu kopējus pamatprincipus valstu 
rīcības plāniem, cieši iesaistot pilsonisko sabiedrību un līdztiesības iestādes. Līdz 2021. gada 
beigām Komisija nāks klajā ar galvenajiem principiem un elementiem, kas vajadzīgi, lai 
izstrādātu efektīvus valstu rīcības plānus**. Tas varētu kalpot par pamatu tam, lai visas 
dalībvalstis līdz 2022. gada beigām izstrādātu un pieņemtu valsts rīcības plānus. 


Kopīgie pamatprincipi varētu ietvert: 


v ievērot ES līmeņa rīcības plānā noteiktās politikas jomas*”, piemēram, tiesību akti 
rasisma apkarošanai, diskriminācijas apkarošana no tiesībaizsardzības iestāžu puses vai 
diskriminācijas novēršana izglītībā un apmācībā, nodarbinātībā, veselības aprūpē un 


$7 Saskaņā ar FRA 2020. gada ziņojumu (FRA, 2020. gada jūnijs) 15 dalībvalstis 2019. gadā ir ierosinājušas 
valdības rīcības plānus pret rasismu, rasu/etnisku diskrimināciju un ar to saistītu neiecietību (Apvienotā 
Karaliste, Beļģija, Čehija, Francija, Horvātija, Itālija, Īrija, Lietuva, Nīderlande, Portugāle, Slovākija, 
Somija, Spānija, Vācija un Zviedrija). 

Šo darbu turpinās jaunā apvienotā apakšgrupa, kuras sastāvā būs eksperti no ES Augsta līmeņa grupas 
rasisma, ksenofobijas un citu neiecietības veidu apkarošanas jautājumos un ES Augsta līmeņa grupas 
nediskriminācijas jautājumos. 

Diskriminācijas aizlieguma tiesību akti un līdztiesības iestāžu loma; naida runa un naida noziegumi; 
tiesībaizsardzības iestāžu veikta nelikumīga profilēšana; riski, ko rada jaunās tehnoloģijas; stereotipi un 
vēstures izpratne; vienlīdzīga piekļuve izglītībai, nodarbinātībai, veselības aprūpei, mājokļiem; līdztiesības 
jautājumu integrēšana valsts līmenī; reģionālo un vietējo līmeņu iesaistīšana; finansējums cīņai pret rasismu; 
datu vākšana, dialogs ar pilsonisko sabiedrību. 

mājokļu jomā; pamatoties uz visaptverošu novērtējumu par rīcību, kas vajadzīga valsts 
līmenī visās šajā rīcības plānā izklāstītajās jomās; 

/ pielāgoties sociālajam, vēsturiskajam un kultūras kontekstam un valstu īpatnībām”, lai 
risinātu vissteidzamākās vajadzības; 

V iesaistīt reģionālās un vietējās iestādes, kā arī pilsonisko sabiedrību un līdztiesības 
iestādes to izstrādē, īstenošanā un novērtēšanā; 

V aptvert datu vākšanu un rādītāju noteikšanu progresa novērtēšanai; 

/ balstīties uz praktiskiem norādījumiem”', ko piedāvā Apvienoto Nāciju Organizācijas 
Augstā cilvēktiesību komisāra birojs, kā arī uz apzinātajiem galvenajiem elementiem un 
principiem šādu plānu izstrādei. 


Komisija aicina dalībvalstis regulāri ziņot par valstu rīcības plānu efektīvu īstenošanu. Tas 
būs noderīgs, lai apmainītos ar labu praksi, savstarpēji mācītos un novērtētu progresu valstu 
un ES līmenī. Komisija ierosina regulāri ziņot par valstu rīcības plānu rasisma apkarošanai 
īstenošanu, pirmo ziņojumu sagatavojot 2023. gada beigās. 


- Reģionālā un vietējā līmeņa iesaiste, lai panāktu jēgpilnu ietekmi uz vietas 


Vietējām iestādēm ir liela pieredze efektīvu stratēģiju izstrādē cīņai pret rasismu un tīklu 
veidošanā””. Komisija turpinās atbalstīt šādas shēmas un tīklus”. Piemēram, šos tematus 
varētu apspriest, izmantojot URBACT programmu (ko atbalsta ar kohēzijas politikas 
finansējumu un sasaistot pilsētu politikas veidotājus). Šā darba pamatā var būt arī sadarbība 
ar lielāko Eiropas pilsētu tīklu (EUROCITIES) un UNESCO vadīto Eiropas pilsētu koalīciju 


pret rasismu”'. Citas vietējās iniciatīvas, piemēram, Starptautiskās pilsētu sadarbības (JUC) 


rogramma”” vai Pilsētu mēru pakts klimata un enerģētikas jomā”, varētu vai nu kalpot par 
prog P 8 J pot p 


platformām vai modeļiem, lai turpinātu attīstīt pilsētu līmeņa pasākumus rasu līdztiesības 
veicināšanai, kā arī atbalstītu sociālo iekļaušanu tādās jomās kā enerģētiskās nabadzības 
novēršana vai pienācīga mājokļa pieejamība. 


Pilsētu tīkla projektos prioritāte būtu jāpiešķir informētības veicināšanai un zināšanu 
uzlabošanai par to cilvēku lomu Eiropas sabiedrībā un kultūrā, kuru rase vai etniskā piederība 
ir minoritāte. Lai atzītu un padarītu redzamus pilsētu centienus īstenot stabilu integrācijas 
politiku vietējā līmenī, Komisija uzsāks ikgadēju Eiropas Integrācijas un dažādības 
galvaspilsētu izraudzīšanu. 


Lauku apvidi saskaras ar īpašām problēmām, piemēram, nošķirtību, salīdzinoši lielu 
jaunpienācēju īpatsvaru iedzīvotāju vidū (tie bieži vien ir migrantu pirmais ierašanās punkts), 


% Piemēram, iedzīvotāju sastāvs, īpaši vēsturiskie un juridiskie apstākļi un diskriminācijas izplatības pakāpe 
ikdienā. 

https://www.refworld.org/docid/5566debe4.html. Norādījumos valstis tiek aicinātas noteikt mērķus un 
darbības, izraudzīties atbildīgās valsts iestādes, noteikt termiņus, iekļaut izpildes rādītājus un paredzēt 
uzraudzības un novērtēšanas mehānismus. 

Galvenie tīkli ir ES pilsētas pret radikalizāciju, Ziemeļvalstu drošās pilsētas, Spēcīgo pilsētu tīkls un Eiropas 
Pilsētvides drošības forums. 

Piemēram, Partnerība migrantu un bēgļu iekļaušanai saskaņā ar ES pilsētprogrammu, sk. 
https://www.inclusionpartnership.com. 

Sk. https:/www.eccar.info/ 

* Sk. https://iuc.eu/na/home/ 

% Šo iniciatīvu Komisija uzsāka 2008. gadā, un šodien Pilsētu mēru pakts ir pasaulē lielākā to pilsētu kustība, 
kuras aktīvi darbojas enerģētikas un klimata jomā, kas darbojas 59 valstīs un aptver 10 117 vietējo 
pašvaldību. 

Kurā pilsētu partnerība padziļina un pastiprina sadarbību un debates par konkrētiem jautājumiem 
https://eacea.ec.europa.eu/europe-for-citizens/funding_en 

iespējamu pamatpakalpojumu un infrastruktūras trūkumu un augstāku nabadzības un 
bezdarba līmeni. ES fondi papildina valstu rīcību, lai risinātu neaizsargātu lauku kopienu 
problēmas”*, ko centīsies novērst arī gaidāmais ilgtermiņa redzējums attiecībā uz lauku 
apvidiem. 


- Sadarbība ar privāto sektoru 


Uzņēmēju organizācijām un atsevišķiem uzņēmumiem ir būtiska nozīme diskriminācijas 
aizlieguma, daudzveidības un iekļaušanas nodrošināšanā. Parakstot daudzveidības hartas”, 
organizācijas brīvprātīgi apņemas radīt un uzturēt saviem darbiniekiem iekļaujošu darba vidi 
neatkarīgi no dzimuma, rases vai etniskās izcelsmes, reliģijas, vecuma, invaliditātes vai 
seksuālā orientācijas. Eiropas daudzveidības hartas mēnesī 2021. gada maijā Komisija 
organizēs augsta līmeņa pasākumu, kurā pulcēsies politikas veidotāji, Daudzveidības hartas 
parakstītāju izpilddirektori un citas ieinteresētās personas, lai pārskatītu un veicinātu rasu un 
etniskās piederības ņemšanu vērā daudzveidības stratēģijās. Tam sekos tiešsaistes rīkkopa, 
kas palīdzēs uzņēmumiem novērtēt to iekšējo daudzveidību un daudzveidības stratēģijas, 
pamatojoties uz pielāgojamām personāla aptaujām, lejupielādējamu anketu un ieteikumiem, 
kā, pamatojoties uz novērtējuma rezultātiem, uzlabot daudzveidību savā organizācijā. 


Integrēta pieeja 


Izstrādājot rīcībpolitikas, no sociālās iekļaušanas līdz mākslīgajam intelektam, no zaļā kursa 
līdz digitālajai iekļaušanai un no naida runas apkarošanas līdz migrācijas politikai, 
līdztiesības aspekta integrēšana ietver arī to, ka ES un valstu politikai ir jākalpo visu cilvēku 
interesēm neatkarīgi no viņu rases vai etniskās piederības. Komisija centīsies nodrošināt, 
lai visās ES politikas jomās, tiesību aktos un finansēšanas programmās būtu integrēta uz 
konkrētajiem pamatiem balstītas diskriminācijas apkarošana un šo pamatu mijiedarbība ar 
citiem diskriminācijas pamatiem, kā dzimums, invaliditāte, vecums, reliģija vai seksuālā 
orientācija. Viens no jaunās iekšējās darba grupas līdztiesības jautājumos uzdevumiem ir 
nodrošināt visu politikas jomu pilnīgu aptvērumu. Tiks izstrādāti norādījumi un apmācība par 
integrēšanu, lai atbalstītu visus, kas iesaistīti līdztiesības aspekta integrēšanā visos ES 
intervences posmos, un visā Komisijas politikas izstrādes ciklā tiks veicināta aktīvāka 
apspriešanās ar organizācijām, kas pārstāv personas ar rases vai etnisko piederību minoritātei. 
Citas ES iestādes un valstu iestādes tiek mudinātas sadarboties, lai nodrošinātu veiksmīgus 
integrēšanas instrumentus un praksi. Dalībvalstis, izmantojot Tehniskā atbalsta instrumentu, 
varēs griezties pēc tehniskās palīdzības, lai integrētu līdztiesību politikas veidošanas un 
reformu procesos. 


ES līdzekļu izmantošana 


ES budžets atbalsta un turpinās atbalstīt līdztiesības mērķu sasniegšanu, izmantojot gan 
mērķtiecīgas darbības, gan integrēšanu. Labi izstrādātas programmas, optimāla īstenošana un 
pārdomāta finansējuma apvienošana stabilā tiesiskajā regulējumā ļauj gūt maksimālu labumu 
no pieejamajiem resursiem, nodrošinot, ka līdzekļi sasniedz tos, kam tie ir visvairāk 
vajadzīgi. Komisijas priekšlikums nākamajai daudzgadu finanšu shēmai (DFS) sniedz 
vairākas svarīgas iespējas ar ES finansējumu atbalstīt diskriminācijas aizliegumu un cilvēkus 


* Piemēram, LEADER, uz kopienām balstīts augšupējs kopējās lauksaimniecības politikas (KLP) instruments, 


ko finansē no Eiropas Lauksaimniecības fonda lauku attīstībai, atbalsta iekļaujošu lauku kopienu attīstību. 

9 Pašlaik 24 dalībvalstīs ir spēkā daudzveidības hartas, kurām ir vairāk nekā 12 000 parakstītāju (uzņēmumi, 
valsts iestādes, nevalstiskās organizācijas, universitātes, arodbiedrības) un kopumā tās aptver vairāk nekā 16 
miljonus darbinieku; https://ec.europa.eu/info/policies/justice-and-fundamental-rights/combatting- 
discrimination/tackling-discrimination/diversity-management_en 

ar rases vai etnisko piederību minoritātei. Lai gan jaunajai programmai *Pilsoņi, vienlīdzība, 
tiesības un vērtības” ir konkrēti mērķi diskriminācijas, rasisma un ksenofobijas apkarošanai, 
arī citi fondi palīdzēs atbalstīt investīcijas, kas veicina līdztiesību un iekļaušanu, piemēram, 
*Apvārsnis Eiropa”. 


Kā daļa no Next Generation EU jaunais atveseļošanas un noturības mehānisms atbalstīs 
investīcijas un reformas, kas ir būtiskas, lai panāktu noturīgu atveseļošanos, un veicinās 
ekonomisko un sociālo noturību un sociālo kohēziju!". Šis atbalsts dos dalībvalstīm iespēju 
veicināt neaizsargātu grupu, tostarp romu un citu cilvēku ar rases vai etnisko piederību 
minoritātei, iekļaušanu. 


Pilsoniskās sabiedrības organizācijas ir būtiski dalībnieki cīņā pret rasismu un diskrimināciju. 
Komisijas mērķis ir ne tikai nodrošināt aktīvu sadarbību ar pilsonisko sabiedrību, bet arī 
palīdzēt nodrošināt finansiālu atbalstu nevalstiskām organizācijām un kopienu organizācijām. 
Šajā nolūkā Komisija centīsies izveidot spēcīgu partnerības kultūru ar pilsoniskās 
sabiedrības dalībniekiem, lai veicinātu sociālo iekļaušanu, pamattiesības un līdztiesību no 
politikas izstrādes līdz īstenošanas posmam. Komisija mudina dalībvalstis darīt to pašu. 


Tā kā lielāko daļu ES budžeta īsteno dalībvalstis'”!, tām ir būtiska nozīme, izstrādājot 
mērķtiecīgas rīcībpolitikas un maksimāli izmantojot finansēšanas programmas, lai atbalstītu 
tos, kurus skar rasisms un diskriminācija. Dalībvalstis tiek aicinātas risināt šīs vajadzības, 
izmantojot DFS un Next Generation EU līdzekļus. Komisija centīsies nodrošināt, ka valstu 
specifiskās problēmas iekļaušanas un diskriminācijas jomā tiek pienācīgi risinātas 
turpmākajos partnerattiecību nolīgumos un kopējās lauksaimniecības politikas plānos un ka, 
izmantojot darbības programmas, tiek īstenoti līdztiesības un iekļaušanas veicināšanas 
pasākumi. To atbalsta arī Komisijas ierosinātie veicinošie nosacījumi, kas piemērojami 
konkrētiem ES fondiem 2021.—2027. gadā un kuru mērķis ir nodrošināt pamattiesību 
ievērošanu”, tostarp diskriminācijas aizliegumu, kā arī romu līdztiesību, iekļaušanu un 
līdzdalību!?>. 


Rasisma un diskriminācijas apkarošana ārpolitikā 


Rasisms ir globāla problēma, un ir svarīgi, lai ES iekšējās un ārējās darbības rasisma 
novēršanai un apkarošanai būtu saskaņotas un savstarpēji pastiprinātu viena otru. Cīņa pret 
rasismu un diskrimināciju jebkādu iemeslu dēļ ir ES cilvēktiesību programmas ārējo attiecību 
jomā pamatmērķis, kas kā tāds atspoguļots visos ES starptautiskajos nolīgumos un ārējās 
darbības politikas dokumentos, tostarp Rīcības plānā par cilvēktiesībām un demokrātiju 
2015.—2019. gadam!"*, un tas tiks iekļauts pēctecīgajā rīcības plānā 2020.—2024. gadam, ko 
paredzēts pieņemt 2020. gada pēdējā ceturksnī. ES cilvēktiesību pamatnostādnes par 
nediskriminēšanu ārējā darbībā, kuras Padome pieņēma 2019. gadā, sniedz konceptuālas un 
operatīvas norādes ES iestādēm un dalībvalstīm cīņā pret rasismu un rasu diskrimināciju!”. 


100 Lai saņemtu atbalstu, dalībvalstīm būs jāizstrādā atveseļošanas un noturības plāni, cita starpā pievēršoties 
krīzes ekonomiskajām un sociālajām sekām. 

10! Dalītā pārvaldībā ar dalībvalstīm tiek īstenoti 80 % no ES budžeta, un Komisijai ir ierobežotas iespējas 
izstrādāt darbības uz vietas. 

102 Ieviešot horizontālu veicinošu nosacījumu par ES Pamattiesību hartas efektīvu piemērošanu un īstenošanu. 

105 Dalībvalstīm, kuras veic plānošanu par ESF+ konkrēto mērķi veicināt marginalizēto kopienu, piemēram, 
romu, sociālekonomisko integrāciju, ir jāizpilda visas prasības, kas noteiktas IV pielikumā Komisijas 
priekšlikumā Kopīgo noteikumu regulai 2021.—2027. gadam attiecībā uz tematiskiem veicinošiem 
nosacījumiem valsts stratēģiskajiem satvariem romu jautājumos. Papildus ESF+ konkrētajam mērķim 
marginalizēto kopienu integrācijai var izmantot vairākus citus ES finansēšanas instrumentus. 

104 Sk, https://eeas.europa.eu/sites/eeas/files/eu_action_plan_on_human_rights_and_democracy_en_0.pdf 

105 Eiropas Savienības Padome, 2019. gada 18. marts, dok. 6337/19 un dok. 6338/19. 

ES arī mudina paplašināšanās procesa valstis ievērot ES acguis attiecībā uz diskriminācijas, 
rasisma un ksenofobijas novēršanu. ES tirdzniecības politikai ir nozīme arī diskriminācijas un 


rasisma apkarošanā!"*. 


Starptautiskajai konvencijai par jebkuras rasu diskriminācijas izskaušanu ir būtiska nozīme 
ES cīņā pret rasismu attiecībā uz sadarbību un politiskajiem dialogiem ar partnervalstīm un 
reģionālām un starptautiskām organizācijām. Covid-19 krīze, visticamāk, vēl vairāk saasinās 
nevienlīdzību, jo īpaši veselības jomā, kurā cilvēki ar rases vai etnisko piedrību minoritātei 
un bēgļi ir neaizsargātāki pret pandēmijas sekām”. Augsts nevienlīdzības līmenis ir arī 
šķērslis ilgtspējīgai attīstībai un Ilgtspējīgas attīstības programmas 2030. gadam un 
ilgtspējīgas attīstības mērķu sasniegšanai. 


Attiecībā uz finansiālo atbalstu rasisma novēršanas, diskriminācijas aizlieguma un 
vienlīdzības vērtības visās to izpausmēs ir stingri nostiprinātas Eiropas Demokrātijas un 
cilvēktiesību instrumentā un ir transversāla prioritāte! tā pēctecīgajā instrumentā, proti, 
Kaimiņattiecību, attīstības sadarbības un starptautiskās sadarbības instrumentā. 


Pieaugošā nevienlīdzība ir globāla parādība, tāpēc arvien svarīgāk ir veidot starptautiskas 
partnerības, lai kopīgi un saskaņoti risinātu šīs problēmas. Pamatojoties uz šo stingro ārējās 
darbības satvaru, Komisija un Augstais pārstāvis centīsies vēl vairāk stiprināt partnerības ar 
galvenajiem starptautiskajiem, reģionālajiem un divpusējiem partneriem, lai panāktu jaunu un 
atjauninātu pieeju rasisma apkarošanas programmai. 


Komisija: 

- kopīgā darba ar dalībvalstu iestādēm rezultātā nāks klajā ar galvenajiem principiem 
un elementiem, kas vajadzīgi, lai līdz 2021. gada beigām izstrādātu efektīvus valstu 
rīcības plānus cīņai pret rasismu; 

- līdz 2023. gada beigām izdos pirmo ziņojumu par valstu rīcības plānu īstenošanu; 

- sāks katru gadu nominēt Eiropas Integrācijas un dažādības galvaspilsētu(-as); 

- rīkos 2021. gada pavasarī augsta līmeņa pasākumu par rasu un etniskās izcelsmes 
apsvērumiem privāto uzņēmumu daudzveidības stratēģijās; 

- kopā ar Augsto pārstāvi centīsies vēl vairāk stiprināt partnerības ar galvenajiem 
starptautiskajiem, reģionālajiem un divpusējiem partneriem, lai panāktu jaunu un 
atjauninātu pieeju rasisma apkarošanas programmai. 


Komisija mudina dalībvalstis: 


- līdz 2022. gada beigām pieņemt valsts rīcības plānus cīņai pret rasismu; 
- nodrošināt, ka pilsoniskās sabiedrības pārstāvji un līdztiesības iestādes tiek iesaistītas 
valsts rīcības plānu cīņai pret rasismu izstrādē, īstenošanā un novērtēšanā. 


106 Piemēram, ES vispārējā preferenču sistēma veicina SDO Konvencijas par diskrimināciju (C111) un 
Starptautiskās konvencijas par jebkuras rasu diskriminācijas izskaušanu ratifikāciju un īstenošanu, turklāt arī 
ES brīvās tirdzniecības nolīgumi veicina SDO Konvencijas par diskrimināciju (C111) ratifikāciju un 
īstenošanu. 

107 Sk. Apvienoto Nāciju Organizācijas Pārtikas un lauksaimniecības organizācija, "Nevienlīdzības novēršana 
Covid-19 laikos", 2020. gada 28. aprīlis. 

108 Sk, arī dokumentu “A rights-based approach encompassing all human rights, for all EU development 
cooperation” (“Uz tiesībām balstīta pieeja, kas aptver visas cilvēktiesības saistībā ar jebkuru ES attīstības 
sadarbību”, (SWD (2014) 152 final). 

3.3 Pozitīva ES rīcība: ieklausīšanās un rīcība 


Pozitīvai rīcībai var būt svarīga nozīme, lai novērstu patiesu līdztiesības trūkumu sabiedrībā: 
formāla līdztiesība vien nevar apmierināt konkrētu cilvēku grupu īpašās vajadzības. Var veikt 
pasākumus, lai kompensētu nelabvēlīgos apstākļus, ar kuriem saskaras personas ar rases vai 
etnisko piederību minoritātei. ES tiesību akti neliedz dalībvalstīm pieņemt īpašus pasākumus, 
lai novērstu vai kompensētu nelabvēlīgos apstākļus, kas saistīti ar diskrimināciju rases vai 
etniskās izcelsmes dēļ, ja ir paredzēta aizsardzība. 


Dalībvalstis tiek arī mudinātas apzināt veidus, kā veicināt pienākumu integrēt līdztiesības 
apsvērumus valsts iestāžu ikdienas darbā. Publiskā sektora juridiskie pienākumi proaktīvi un 
sistemātiski veicināt līdztiesību, ko dēvē arī par likumiskajiem līdztiesības 
pienākumiem'”, nosaka, ka līdztiesība ir sabiedriskās politikas centrā. Tie attiecas uz valsts 
iestādēm kā politikas veidotājiem, pakalpojumu sniedzējiem, darba devējiem un preču un 
pakalpojumu iepirkumu veicējiem. Ir konstatēts, ka šādi pienākumi!” ļauj īstenot efektīvu un 
proaktīvu pieeju diskriminācijas izskaušanai un līdztiesības veicināšanai. Komisija turpinās 
veicināt labas prakses apmaiņu starp dalībvalstīm, pieņemot tiesību aktus par likumiskajiem 
pienākumiem un īstenojot tos. 


Iekļaujoša demokrātija 


Pirms 2019. gada Eiropas Parlamenta vēlēšanām palielinājās informētība par demokrātiskās 
līdzdalības un pārstāvības šķēršļiem attiecībā uz grupām, kuras ir pakļautas marginalizācijai, 
piemēram, cilvēkiem ar rases vai etnisko piederību minoritātei!!'. Juridiskas un 
administratīvas problēmas, šķēršļi pieejamībai un institucionālas grūtības kavēja iekļaujošu 
demokrātiju. Ziņojumā par Eiropas Parlamenta 2019. gada vēlēšanām!” secināts, ka vēl ir 


daudz darāmā. Komisija pauda nodomu sadarboties ar Eiropas politiskajām partijām, Eiropas 


sadarbības tīklu vēlēšanu jautājumos un pilsonisko sabiedrību, lai uzlabotu līdzdalību!!*, un 


tas būs daļa no darba saskaņā ar Eiropas demokrātijas rīcības plānu un gaidāmo Komisijas 
ziņojumu par ES pilsonību. Šī ir arī joma, kurā datu vākšana par minoritāšu demokrātisko 
līdzdalību būtu svarīga, lai noteiktu problēmas mērogu, pilnībā ievērojot pamattiesības un 
datu aizsardzības prasības!!*. 


Jaunas struktūras, lai uzklausītu un mācītos: pastāvīga viedokļu apmaiņas sistēma 


Savās politiskajās pamatnostādnēs priekšsēdētāja fon der Leijena uzsvēra, ka “mums var būt 
atšķirīgi uzskati, varam piederēt pie dažādām minoritāšu grupām, bet mums jāgādā, lai mēs 
ieklausītos viens otrā, mācītos cits no cita un pieņemtu šo daudzveidību.” 


109 T ikumiskie pienākumi ietver preventīvus pienākumus, saskaņā ar kuriem organizācijām ir jāizveido sistēmas 
un procesi, lai novērstu diskrimināciju, institucionālos pienākumus, saskaņā ar kuriem organizācijām ir 
jāizveido sistēmas un procesi, lai veicinātu darbinieku un pakalpojumu lietotāju līdztiesību, un tādu 
pienākumu integrēšanu, saskaņā ar kuriem valsts iestādēm ir pienācīgi jāņem vērā vajadzība veicināt 
līdztiesību tiesību aktu pieņemšanā, budžeta plānošanā, regulēšanā un politikas veidošanā. 

110 Skatīt Crowley N., Making Europe More Equal: A legal duty? (*Padarīt Eiropu vienlīdzīgāku: juridisks 
pienākums?”) 

11 Sk. https://ec.europa.eu/info/sites/info/files/eu-citzen - type_a_report_- infographics - a4_full.pdf 

112 Ziņojums par Eiropas Parlamenta 2019. gada vēlēšanām — COM(2020) 252 final 

3 Komisija organizēs darbsemināru par vēlēšanām, lai apmainītos ar paraugpraksi iekļaujošas demokrātijas 
jomā un veicinātu to pārņemšanu ar mērķi izveidot kandidātu sarakstus, kas atspoguļo mūsu sabiedrību 
daudzveidību. Šis darbseminārs ir plānots 2022. gadā, lai sniegtu informāciju nākamajām Eiropas 
Parlamenta vēlēšanām 2024. gadā. 

114 Eiropas sadarbības tīkls vēlēšanu jautājumos tiksies 2020. gada septembrī, lai sāktu diskusiju par labāku datu 
vākšanu. Tikšanās rezultāti tiks iekļauti 2020. gada ziņojumā par ES pilsonību, ko plānots pieņemt 2020. 
gada ceturtajā ceturksnī. 

Politikas veidotājiem ES iestādēs un dalībvalstīs ir jāiesaistās un jāmācās no cilvēkiem, kuri 
ikdienā saskaras ar rasismu. Komisija prioritāti piešķirs cietušo uzklausīšanai un īstenos un 
pārraudzīs šo rīcības plānu, iesaistot cilvēkus, kuri saskaras ar rasismu un diskrimināciju. 
Šajā nolūkā tā paredz regulāras apspriedes un dialogu ar dalībvalstīm, līdztiesības iestādēm 
un vietējā līmeņa pārstāvjiem, kā arī ar pilsoniskās sabiedrības organizācijām, kas pārstāv 
skarto personu bažas. Šie dialogi attieksies ne tikai uz šajā rīcības plānā paziņotajiem 
mērķtiecīgajiem pasākumiem, bet tiem būs arī galvenā nozīme darbā, lai visās ES politikas 
jomās integrētu to cilvēku perspektīvu, kuru rases vai etniskā piederība ir minoritāte. 


Tas nozīmē uzrunāt pilsoniskās sabiedrības dalībniekus uz vietas un vairāk sadarboties ar 
tiem. Komisija regulāri un vismaz divas reizes gadā tiksies ar pilsoniskās sabiedrības 
organizācijām, kas aktīvi cīnās pret rasismu Eiropas, valstu un vietējā līmenī, lai izvērtētu 
paveikto cīņā pret rasismu. Šajā dialogā būtu jāiesaista arī diasporas tīklu pārstāvji, sociālie 
partneri!!5, politiskās partijas, uzņēmumi, izglītības un apmācības sniedzēji, sociālie 
darbinieki, veselības aprūpes speciālisti, akadēmiskās aprindas, kultūras un sporta 
organizācijas, kā arī jauniešu organizācijas. Tajā jo īpaši būtu jādod iespēja izteikties 
vietējiem dalībniekiem, kuriem ir tiešas zināšanas un pieredze, lai noteiktu pareizo turpmāko 
virzību. 


Attiecībā uz ekspertiem rīcības plāna īstenošanai būtu jākļūst par svarīgu jautājumu esošajās 
augsta līmeņa grupās!!. Tās būs forumi diskusijām, apmaiņai un pastiprinātai koordinācijai 
un sadarbībai starp valstu iestādēm, pilsonisko sabiedrību un līdztiesības struktūrām. 


Turklāt Komisija iecels rasisma apkarošanas koordinatoru. Koordinators cieši sadarbosies 
ar cilvēkiem ar rases vai etnisko piederību minoritātei un ziņos par viņu bažām Komisijai. 
Koordinators sadarbosies ar dalībvalstīm, Eiropas Parlamentu, pilsonisko sabiedrību un 
akadēmiskajām aprindām, lai stiprinātu politiskos risinājumus rasisma apkarošanas jomā. 
Turklāt koordinators apvienos spēkus ar Komisijas dienestiem, lai īstenotu Komisijas politiku 
rasisma novēršanai un apkarošanai. 


Konference par Eiropas nākotni sniegs iedzīvotājiem no visiem sabiedrības slāņiem un 
visiem mūsu Savienības stūriem iespēju apspriest viņiem svarīgos jautājumus, tostarp 
pamattiesības un ES vērtības, kas ir svarīgas mūsu Savienībai un tās nākotnei. 


Cīņai pret rasismu ES ir jāpievērš vislielākā politiskā uzmanība. Komisija rīkos samitu pret 
rasismu, iesaistot ES iestādes, dalībvalstis, pilsonisko sabiedrību, līdztiesības iestādes un 
vietējās organizācijas. Samitu rīkos ap Starptautisko rasu diskriminācijas izskaušanas 
dienu, kas ir 2021. gada 21. martā, un šo dienu Komisija atzīmēs katru gadu. 


Komisija: 
- stiprinās dialogu ar dalībvalstīm, līdztiesības iestādēm, pilsoniskās sabiedrības 
organizācijām un vietējā līmeņa pārstāvjiem, lai īstenotu šo rīcības plānu; 


5 Komisija un ekonomiskie un sociālie partneri ir atjaunojuši apņemšanos integrēt bēgļus un migrantus 
(2020. gada 7. septembra kopīgais paziņojums, ar ko atjauno Eiropas integrācijas partnerību) un uzsvēruši 
īpašās problēmas, ar kurām saskaras migranti un bēgļi saistībā ar Covid-19 krīzi, jo īpaši to, ka rasisma un 
ksenofobijas palielināšanās risks var radīt papildu šķēršļus viņu dalībai darba tirgū un sabiedrībā kopumā. 
Sk.: https://ec.europa.eu/home-affairs/what-we-do/policies/legal-migration/european-dialogue-skills-and- 
migration/european-partnership-integration_en. 

16 Jo īpaši ES augsta līmeņa grupa rasisma, ksenofobijas un citu neiecietības veidu apkarošanas jautājumos un 
Augsta līmeņa grupa nediskriminācijas, līdztiesības un dažādības jautājumos. 

- iecels rasisma apkarošanas koordinatoru; 
- rīkos 2021. gada pavasarī samitu pret rasismu. 


Komisija mudina dalībvalstis: 


- pieņemt īpašus pasākumus, lai novērstu vai kompensētu nelabvēlīgos apstākļus, kas 
saistīti ar diskrimināciju rases vai etniskās izcelsmes dēļ, ja ir paredzēta aizsardzība; 

- apzināt veidus, kā veicināt pienākumu integrēt līdztiesības apsvērumus valsts iestāžu 
ikdienas darbā. 


4. ES cilvēkresursi 


Eiropas Komisijai kā darba devējam jārāda piemērs. Lai Komisija būtu moderna organizācija, 
tai ir vajadzīgs darbaspēks, kas pārstāv mūsu sabiedrību kopumā. 


Saskaņā ar šīs Komisijas pilnvarām tiks īstenoti jauni pasākumi!!”, lai veicinātu daudzveidību 
un nodrošinātu no diskriminācijas brīvu un iekļaujošu darba vietu visiem cilvēkiem 
neatkarīgi no viņu rases, etniskās izcelsmes vai ādas krāsas. Visas šīs darbības būs daļa no 
plašāka pasākumu kopuma gaidāmajā cilvēkresursu stratēģijā, kas būs Komisijas kā 
publiskas pārvaldes institūcijas modernizācijas pamatā. Cilvēkresursu un drošības 
ģenerāldirektorātā tiks izveidots Daudzveidības un integrācijas birojs, lai pārraudzītu visu 
attiecīgo darbību izstrādi un īstenošanu. Birojs arī nodrošinās “vienas pieturas aģentūru” 
visiem ekspertiem un dienestiem, kas sekmē daudzveidību, līdztiesību un iekļaušanu visos 
Komisijas departamentos. 


Īpašā daudzveidības un iekļaušanas apsekojumā, kas būs brīvprātīgs un anonīms, pirmo reizi 
tiks vākti dati par Komisijas darbinieku daudzveidību. Tā rezultāti bruģēs ceļu uz 
pierādījumiem balstītām rīcībpolitikām un pasākumiem saskaņā ar cilvēkresursu stratēģiju. 
Apsekojums aptvers visas darbinieku kategorijas un pievērsīsies visiem iespējamiem 
diskriminācijas pamatiem, ietverot datus par darbinieku rases un etnisko izcelsmi, pilnībā 
ievērojot datu aizsardzības noteikumus. Tas kalpos par pamatu progresa novērtēšanai 
nākotnē. Līdzīgas darbības varētu veikt arī citas ES iestādes un struktūras!'5. 


Apņemšanās veicināt daudzveidību attiecas uz visiem organizācijas līmeņiem, un tādējādi tā 
attiecas visu funkciju grupu un pakāpju darbiniekiem. Šajā ziņā nozīmīgi instrumenti ir ES 
iestāžu darbā pieņemšanas un atlases procesi. 


Lai gan atlases process ir balstīts uz nopelniem un tas atbilst vienlīdzīgu iespēju politikai, ir 
jāatbalsta lielāka kandidātu daudzveidība. Nākamajos sešos mēnešos tiks izstrādāta 
mērķtiecīgas komunikācijas stratēģija!!”. Līdz 2020. gada beigām Eiropas Personāla atlases 
birojs (EPSO) izsludinās uzaicinājumu veicināt sadarbību ar dažādām ekspertu organizācijām 
un apvienībām, kas pārstāv minoritātes, un daudzveidības partnerorganizāciju tīklu, kas 
izveidots, lai saņemtu informāciju par darba iespējām un konkursiem. Šim tīklam būs arī 


17 Saskaņā ar Komisijas paziņojumu “A better workplace for all: from equal opportunities towards diversity 
nd_inclusion*(C(2017) 5300 final) (“Labāka darba vieta visiem: no vienlīdzīgām iespējām līdz 
daudzveidībai un iekļaušanai”) jau ir īstenoti vairāki pasākumi: 

118 Eiropas Ārējās darbības dienests jau ir paudis nodomu pievienoties šim īpašajam apsekojumam. 

119 Tas ietvers ES studentu karjeras vēstnieku un programmas “Atpakaļ uz skolu/universitāti” izmantošanu, 
popularizējot ES karjeras iespējas studentiem ar mazākumtautību etnisko vai rasu izcelsmi. Līdz 2020. gada 
beigām notiks meistarklase par daudzveidību, kurā pulcēsies 185 ES karjeras vēstnieki no 140 universitātēm 
visā Eiropā. 

izšķiroša nozīme, lai labāk izprastu pastāvošos šķēršļus, kas liedz uzskatīt ES iestādes par 
iespējamiem darba devējiem. Sadarbībā ar dalībvalstīm tiks izstrādāts līdztiesības un 
daudzveidības uzraudzības instruments, lai apzinātu iespējamās nepilnības pieteikumu 
iesniedzēju vidū, iespējamos bloķējošos faktorus un to, kā tos varētu novērst. 


Lai vēl vairāk stiprinātu jebkādas iespējamas diskriminācijas novēršanu darbā pieņemšanas 
procesā, cilvēkresursu speciālisti piedalīsies obligātajā apmācībā par neapzinātiem 
aizspriedumiem un apgūs papildu specializāciju talantīgu cilvēku pieņemšanai darbā un 
intervēšanas tehnikā. To papildinās līdztiesības un daudzveidības pārbaudes darbā 
pieņemšanas procesos, procedūrās un instrumentos, lai noteiktu jebkādu iespējamu 
neobjektivitātes vai diskriminācijas risku un nepieciešamās korektīvās darbības. Komisija ir 
cieši apņēmusies veikt visus atbilstīgos pasākumus, lai nodrošinātu efektīvu risinājumu 
līdztiesības un daudzveidības pārbaudēs konstatētajām problēmām. 


Komisijas apņemšanās veicināt daudzveidību attiecas arī uz Komisijas “zilās grāmatas” 
stažēšanās programmu!”!. Komisija veiks visas programmas līdztiesības un daudzveidības 
pārbaudi, lai 2021. gadā iesniegtu stratēģiju ar konkrētiem mērķiem attiecībā uz to 
pieteikuma iesniedzēju pārstāvību, kuru rase vai etniskā piederība ir minoritāte. Šie mērķi 
attieksies uz uzaicinājumiem iesniegt pieteikumus, kas tiks izsludināti 2022. gadā. 


Tomēr papildu pasākumi, lai paplašinātu Komisijas darbinieku daudzveidību, būs apdraudēti, 
ja darba vieta pati par sevi nav pilnībā iekļaujoša. Komisija īstenos papildu pasākumus, lai 
veicinātu iekļautības kultūru. Tiks uzsvērta augstākā un vidējā līmeņa vadītāju būtiskā loma, 
tostarp padarot Komisijas daudzveidības un iekļaušanas hartu”! par katra dienesta vadības 
saistību neatņemamu daļu. Visiem darbiniekiem tiks piedāvātas regulāras mācības par 
neapzinātiem aizspriedumiem, tostarp saistībā ar rasi un etnisko piederību, kā arī par 
mijiedarbību ar citiem diskriminācijas pamatiem. Īpaša iekšēja komunikācijas kampaņa 
aptvers visus daudzveidības un iekļaušanas aspektus, tostarp rasu un etnisko izcelsmi. Kā 
daļa no ES pasākumiem tiks īstenotas īpašas personāla informētības veicināšanas darbības, 
piemēram, personāla pasākumi vai raksti, lai atzīmētu galvenās ar rasismu saistītās piemiņas 
dienas. Pasākums 2021. gadā notiks darbsemināra veidā “Ķā pārtraukt klusēšanu par rasu un 
etnisko daudzveidību”, kurā ar savu personīgo pieredzi dalīsies vadītāji un darbinieki ar 
dažādu rasu vai etnisko piederību. 


Kopā ar preventīviem pasākumiem Komisija turpinās stingri sekot līdzi diskriminācijas, 
nevienlīdzības vai neiecietības gadījumiem darbā pieņemšanas procesā vai darbavietā. Tas 
nozīmē, ka pieteikuma iesniedzējiem un darbiniekiem būtu jājūtas drošiem, lai ziņotu par 
jebkādu iespējamu negodīgu, diskriminējošu vai naidīgu praksi. Komisijas politikas 
satvars par aizskarošu izturēšanos tiek pārskatīts, un tas nodrošinās satvaru, lai novērstu visus 
nevēlamas uzvedības veidus darbavietā, tostarp tos, ko veicina rasu diskriminācija. 


Komisija novērtēs visas savas darbības, lai veicinātu daudzveidību un iekļaušanu, salīdzinot 
tās ar citām valsts pārvaldes iestādēm, starptautiskām organizācijām un privātiem 
uzņēmumiem, un iesaistīsies regulārā dialogā ar citām ES iestādēm. Prioritāra uzmanība tiks 
pievērsta pasākumiem, kas īpaši attiecas uz pieteikuma iesniedzējiem un darbiniekiem ar 
rases vai etnisko piederību minoritātei. 


Komisija izvērtēs, cik efektīvas ir darbības, kas veiktas, lai līdz 2023. gadam uzlabotu savu 
darbinieku rasu un etnisko daudzveidību. 


120 Komisijas Lēmums C(2005)458. 
121 Sk. Komisijas paziņojumu C(2017) 5300. 

Komisija: 

- rādīs piemēru kā iestāde, kas sper soļus uz priekšu, lai ievērojami uzlabotu Komisijas 
darbinieku reprezentativitāti, veicot pasākumus, kas vērsti uz pieņemšanu darbā un 
darbinieku atlasi; 

- aicinās citas ES iestādes veikt pasākumus saskaņā ar šo rīcības plānu, lai veicinātu 
daudzveidību un iekļaušanu to attiecīgajās darba vietās. 


5. Secinājums 


Rasisms apdraud ES vērtību pamatus. Cīņas pret rasismu veicināšana Eiropas Savienībā ir 
kopīga atbildība un prasa kopīgus, apņēmīgus un pastāvīgus centienus. ES iestādēm, 
dalībvalstīm un ES aģentūrām partnerībā ar pilsoniskās sabiedrības organizācijām, 
sociālajiem partneriem un privāto sektoru ir kopīgi jāstrādā, lai gūtu konkrētus panākumus 
ceļā uz to, lai likvidētu šo postu mūsu sabiedrībā. 


Komisija aicina visus attiecīgos dalībniekus un ieinteresētās personas iesaistīties atklātā, 
godīgā un pastāvīgā dialogā, lai palīdzētu sniegt informāciju turpmākai politikas izstrādei un 
īstenošanai cīņā pret rasismu. Šā dialoga ietvaros ES iestādēm un dalībvalstīm ir jāievieš 
jauna pieeja attiecībā uz to, kā tās sadarbojas ar pilsonisko sabiedrību, un jānodrošina, ka tiek 
uzklausīts cilvēku ar rases vai etnisko piederību minoritātei viedoklis. 


Šeit izklāstīto darbību īstenošana tiks uzraudzīta, par progresu tiks ziņots un pasākumi 
vajadzības gadījumā tiks pielāgoti. Komisija aicina Eiropas Parlamentu regulāri apspriest un 
atbalstīt rīcības plāna īstenošanu un Padomi pieņemt secinājumus par dalībvalstu darbībām 
rasisma novēršanai un apkarošanai. Komisija aicina dalībvalstis līdz 2022. gada beigām 
pieņemt valstu rīcības plānus un maksimāli izmantot visus to rīcībā esošos instrumentus, jo 
īpaši iespējas, ko piedāvā DFS un Next Generation EU, lai atbalstītu tos, kurus skar rasisms 
un diskriminācija. Strādājot kopā, mēs izskaudīsim rasismu Eiropas Savienībā. 

